Uzacryl M20 – акрил кислотаси ва стирол сополимерининг ўрта анионик қуюқ дисперсиясидир. У ёғоч, бетон, ғишт ва металларга ишлатиладиган юқори сифатли қопламалар учун универсал асос хисобланади.\nUzacryl M20 - қуйидаги махсулотларни тайёрлаш учун универсал боғловчи хисобланади:\n― Фасад ва интерьер бўёқлари\n― Текстурали қопламалар\n― Минерал асосидаги грунтовкалар\n― Модификациялашган силикат бўёқлари\n― Бетонни химояловчи воситалар\n― Юқори даражада пигментлар билан мослашиши\n― Бошқа боғловчилар билан мос келиши (силикатли, силиконли ва х.к.)\n― Ғовакли асосларга яхши сингиши\n― Механик қориштиришларга барқарорлиги\n― Сув ва ишқорга яхши чидамлилиги\n― Сувга нисбатан оз сингдирувчанлиги\nTSh 64-15329272 - 04: 2007 бўйича асосий техник маълумотлар\nҚаттиқ модда таркиби 50 ± 1, %\n25 °С даги қуюқлиги, (Брукфильд DV-II+ Pro, шпинд. №63, 60 а/д, 25 °С) 7000 - 14000, cps\npH кўрсаткичи 7-9, г/см3\nЗичлик, 20 °С тахминан 1.02 - 1.07\nЗаррачаларнинг ўрта ўлчами тахминан 0.1, µм\nҚатлам хосил бўлишнинг минимал температураси тахминан + 13, °С\nДисперсия тури Анионли\nСув билан қоришиши Яхши\nПигмент билан боғланиши Юқори\nСовуққа чидамлилиги Совуққа чидамли эмас\nҚатламнинг ташқи кўриниши Шаффоф\nИшқаланишга қаршилик Юқори\nЁруғликка чидамлилик Мустахкам\nКенг қўлланиладиган қурилиш бўёқлари, елимли материаллар, турли бўёқлар, қуюқ ва юқори таркибли қаттиқ моддаларни талаб қилувчи синтетик мойли сувоқ махсулотлари хамда шпатлёвкалар ишлаб чиқариш жараёнида қориштириш юқори тезликда харакатланувчи мосламалар ёрдамида амалга оширилади. Бунда дисперсия ва қўшимча моддалар тўлдирувчи ва пигментларни ўзаро боғлаш учун қўлланилади. Қурилиш бўёқларини ишлаб чиқариш жараёни одатда юқори тезликдаги қориштиргичларда, масалан, диссольверларда амалга оширилиб, бунда тўлдирувчи пигмент қоришмалари аввал қўшимча моддалар билан бирга аралаштирилган бўлиши, дисперсия эса сўнгида қўшилиши керак бўлади.\nUzacryl M20 дисперсияси шу даражада барқарорки, у юқори тезликдаги диспергатор, бисер тегирмонларидаги юқори босимларга хам бардош бера олади. Шу хусусияти туфайли Uzacryl M20, бошқа стирол акрил асосидаги кўплаб дисперсиялардан фарқли равишда, ўз таркибида тўлдирувчилар ва пигментлар миқдори жуда юқори бўлган шпатлёвкалар ишлаб чиқариш имконини бермоқда. Бундай сифат кўрсаткичи, ўз навбатида, турли тайёр махсулотларнинг тан нархини пасайтиришга олиб келмоқда. Uzacryl M20, бошқа дисперсиялар каби, кўпиришга мойил. Шу сабабли у кўпикни камайтирадиган қўшимчалар ишлатилишини талаб қилади. Уларнинг миқдори ва самарадорлиги тажриба йўли билан аниқланиши лозим. Бизнинг дисперсиямиз турли хил микроорганизмлар таъсиридан химояланган. Унинг асосида тайёрланган бошқа махсулотларни сақлаш вақтида уларнинг барқарорлигини таъминлаш учун керакли консервантларни қўшиш мақсадга мувофиқдир. Қўлланилаётган консервантларнинг уйғунлиги ва самарадорлигини хам тажрибали йўл билан аниқлаш мумкин. Қуюқликни назорат қилиш ва махсулотнинг истеъмолчилик хусусиятларини ошириш учун одатда қуюқлаштиргичлар қўшиш керак бўлади. Кенг қўлланиладиган қуюқлаштиргичлар бўлиб, целлюлоза эфирлари, полиакрилат ёки диуретан хисобланади. Уларни танлаш қандай тайёр махсулот тайёрланишига (тиксотроп ёки унча қуюқ бўлмаган) боғлиқ.\nUzacryl M20 13°С дан юқори температураларда жуда яхши қатлам хосил қилади. Бунда минимал температурада қатлам хосил бўлишига эришиш учун коалисцентлардан (умумий рецептдан 1-1.5% миқдорида) фойдаланиш мумкин. Хидли боғловчилар, бутил(ди)гликол, бутил(ди)гликолацетат, тексанол ва бошқалардан хам шу мақсадда фойдаланса бўлади. Кичик молекулярли спиртлар ва гликоллар тайёр махсулотни совуққа чидамлилик хусусиятини яхшилайди, аммо қатлам хосил бўлиш температурасини пасайтирмайди. Қатлам алохида эгилувчанлик бериш мақсадида пластификаторлар хам қўшиш мумкин. Uzacryl M20 асосида янги махсулотларни тайёрлаш жараёнида турли тажрибалар ўтказиш мақсадга мувофиқдир. Кўплаб омилларнинг, жумладан, қўшимчаларнинг ўзаро мутаносиблиги, мослиги, қориштириш жараёнининг ўтиши, моддалар адгезияси ва хоказоларни фақат ишлаб чиқариш давомидагина аниқлаш мумкин. Ишлаб чиқариш жараёнига таъсир қилувчи барча омилларни қамраб ололмаслиги туфайли, ишлаб чиқарувчилар Uzacryl M20дан фойдаланган холда янги махсулот чиқариш устида ўзларининиг шахсий тажрибаларини ўтказишлари тавсия этилади.\nБизнинг кўп йиллик тажрибамиз ва бошқа умумий маълумотлар шуни кўрсатмоқдаки, Uzacryl M20ни тўғри қўллаш оддий ишлаб чиқариш гигиенаси талабларига амал қилинган холда соғлиққа салбий таъсир кўрсатмайди. Химикатлар билан ишлаш вақтида стандарт талабларга ва гигиена қоидаларига амал қилиш талаб этилади. Қайта ишлаш жараёнида самарали хаво алмашинуви хамда терини химояловчи воситалар, химоя кўзойнаги билан таъминланган бўлиши зарур. Махсулот терига/кўзга теккан холларда, терини/кўзни зудлик билан тоза сув билан яхшилаб ювиб ташлаш лозим. Махсулотни давомли қўллаш тери ва шиллиқ қопламларда ғаш келиш холатини юзага келтириши мумкин.\nUzacryl M20 сақлаш ва қайта ишлаш вақтида занглашга мойил металлар ёки химоя қатламига эга бўлмаган қуйилмалар билан алоқада бўлиши ман этилади. Махсулот солинган идишлар зич ёпилган холда очиқ хаво бўшлиғи ва керакли намликка эга, қуёш нурлари тўғридан-тўғри тушмайдиган хонада сақланиши лозим. Микроорганизмларнинг таъсиридан қочиш учун, махсулот сақланаётган идишлар гигиенасига амал қилиш даркор. Махсулотни кучли қизиши ва музлашига йўл қўймаслик зарур. Бочкаларни ёнма-ён қўйилган холда сақлаш тавсия этилади. Ушбу шартларга амал қилинган холда ва +5°/ +35°С температура оралиғида сақланганда, махсулот ишлаб чиқарилган кундан бошлаб 12 ой давомида ўз таркибини ўзгартирмайди.\nUzacryl M20, бошқа дисперсиялар каби, темир, мис, цинк, алюминий каби металларга нисбатан сезувчандир. Шу сабабли, ушбу металлар ва уларнинг қуйилмаларидан эхтиёт бўлиш талаб этилади. Ушбу шартлар нафақат сақлаш захиралари, балки ишлаб чиқариш жараёнида қўлланиладиган утгазгичлар, қувурлар, қориштиргичлар ва идишларга хам тааллуқлидир.


Япония раҳбар кадрларни ўқитиш учун яна $2,4 млн маблағ ажратди - Фарғона.Ру ахборот агентлиги\n13:38 msk, 17 Февраль 2019\nЯпония раҳбар кадрларни ўқитиш учун яна $2,4 млн маблағ ажратди\n05.07.2018 15:55 msk\nГрант олиш борасида нота имзолаш маросими. Invest.gov.uz сайти фотоси\nЯпония ҳукумати ўзбек мулозимлари ва давлат компанияси ходимларини ўқитиш, кадрлар тайёрлаш ва уларни стипендиялар билан таъминлаш лойиҳаси (JDS) доирасида Ўзбекистон учун яна 262 млн иен ($2,4 млн) маблағ ажратди. Бу борадаги шартнома 5 июль куни Япониянинг Ўзбекистондаги элчиси Нобуаки Ито ва инвестициялар бўйича Давлат қўмитаси раиси ўринбосари Шуҳрат Вафоев ўртасида имзоланди, деб хабар беради ташкилот сайти.\nЛойиҳа доирасида давлат идоралари ходимлари 2019-2020 йиллари Япония университетларида магистр ва докторлик даражасини ёқлашлари мумкин. Дастур талабига кўра, ўқишни тамомлаган раҳбар ва давлат компаниялари ходимлари ишларига қайтиб, ўз соҳасида яна уч йил меҳнат қилиш беришлари керак.\nJDS дастури Ўзбекистонда 18 йилдан бери амалга оширилиб келади. Бугунги кунда дастур доирасида 311 нафар стипендиат “Кун чиқиш” мамлакатига ўқишга юборилган.\n2015 йили Япония Ўзбекистонга давлат хизматчиларини ўқитиш мақсадида 211 млн иен ($1,69 млн) миқдорида грант ажратганди. Орадан бир йил ўтиб, 459 млн иен ($4,37) миқдорида келишув имзоланди. 2017 йили ўзбек мулозимларини ўқитиш учун Япония ҳукумати 261 млн иен ($2,2 млн) маблағ ажратди.\nJDS дастури Япония ҳукумати томонидан 1999 йилдан бери амалга оширилиб келинади. Унинг мақсади - ривожланаётган мамлакатларги кадрлар малакасини оширишдан иборатдир. Бугунги кунга келиб 13 та давлатга ўқув дастури учун грант ажратилган ва уларнинг ичида Ўзбекистон билан бўлган алоқа узоқ тарихга эга. JDS дастури, шунингдек, Қирғизистон ва Тожикистонда ҳам амалга оширилади.


“Нормaнд тўртлиги” тaшқи ишлaр вaкиллaри Остонада учрашади\n07 май 2021, Тошкент вақти: 06:17\nБерлиндa ўтган “Нормaнд тўртлиги” сўзлaшувлaридaги Укрaинa вaкили 9 янвaрь куни Қозоғистон пойтaхти Остонaдa тўртлик тaшқи ишлaр вaкиллaрининг учрaшуви бўлиб ўтишини билдирди.\nУкрaинa Тaшқи ишлaр вaзирлигининг Сиёсaт вa коммуникация бўйичa департаменти рaҳбaри Олексий Мaкеев бу ҳaқдa 5 декaбрь куни тундa ўзининг Твиттер сaҳифaси орқaли билдирди.\nШунингдек, рaсмий Твиттер орқaли Остонa сўзлaшувлaридa “умумий келишув” имзолaниши мумкинлигини билдирди.\nМaкеев 5 декaбрь куни Берлиндa ўтгaн тинчлик сўзлaшувлaридa Укрaинa делегaциясигa етaкчилик қилгaн эди.\nОстонaдaги сўзлaшувлaрдa “Нормaнд тўртлиги” - Укрaинa, Россия, Фрaнция вa Гермaния тaшқи ишлaр вaзирлaри қaтнaшaди.\nУкрaинa телевидениесигa бергaн интервьюсидa Олексий Мaкеев Укрaинa вa Россия рaсмийлaри ҳaмдa ЕХҲТ вa aйни дaмдa россияпaрaст aйирмaчилaр нaзорaтидa бўлгaн Донецк вa Лугaнск вилоятлaри вaкиллaри Киев шaҳридa учрaшиши мумкинлигини ҳaм aйтди.


Эзгулик тарсакиси – oliymahad.uz\nБир вақтлар катта бир олим ва валий зот яшаган эканлар. У киши кўплаб олимларни тарбия қилганлар. Шундай олим шогирдларидан бири ҳийлагина ўзига бино қўйган, илм йўлида амалга оширган баъзи катта ишлари билан манмансираб, фахрланадиган бўлиб қолибди. Лекин устозининг ҳузурида унинг изҳори фазли тавозе ва камтарликнинг ҳарир либосига ўралган шаклда бўй кўрсатарди. Бир куни у ўзининг қилган ишлари ҳақида устозига гапира туриб, ўзимиз ҳеч ким бўлмасак ҳам, Аллоҳ бизнинг қўлимиз орқали ўз динига нусрат бермоқда, ахир Расулуллоҳ соллаллоҳу алайҳи васаллам ҳам: “Аллоҳ бу динни фожир кишининг қўли билан ҳам азиз қилур!”, деганлар-ку, дея юқоридагидек “камтарлик” қилибди. Лекин, қалбининг туб-тубида бу сўзлари учун устозидан лутф, мақтов ва эътироф кутиш истаги тинмай типирчиларди.\nШу вақт кутилмаганда устози унга шундай хитоб қилди: “сен ҳали ўзингни бу ҳадиси шарифда тилга олинган фожир кимсага тенглаштиряпсанми?! Валлоҳи, сен ҳали бу ҳадиси шарифдаги фожир кимсачалик бўлганинг йўқ. Бу қадар хомтама бўлма! Ўзингни алдама. Бугундан бошлаб, фақат камчилик ва гуноҳларинг ҳақида ўйла, тақсиротингни тўғрилаш ҳақида бош қотир. Дин номига қилган бирорта ишингни эслама. Аллоҳни муроқаба қил!”. Бу сўзлар шогирднинг бошига гурзи мисол тушди. Ва бир онда унинг оламини остин-устун этди, ларзага солди. Унинг уфқини беркитиб қўйган нарцисизм булутларини ҳар томон тарқатиб юборди. Ортиқ, шогирднинг қалб самосида махофатуллоҳ, маърифатуллоҳ ва муҳаббатуллоҳ қуёши қайта порлади. Устоз биргина таважжуҳи билан шогирднинг қалб кўзини очиб, унга етиб келган асл воқеълигини кўрсатган эди.\nҚараса, кўзига жаннат осмонлари бўлиб кўринаётган нарсалар ботқоқлик узра ёйилган оқ туманлар экан. Шогирднинг кўзларидан шашқатор қуйилувчи ёшлар унинг қалб ойнасини ювди, жилолади. Энди у ҳаммадан камсуқум, ҳаммадан мутавозе, ҳаммадан гўзал хулқли ва фақат ўз камчиликларини ислоҳ қилиш йўлини тутган инсонлардан бўлди. Кундузлари соиму тунлари эса қоим бўла бошлади. Ортиқ у кимни кўрса албатта ўзидан афзал деб билар ва ҳавас қиларди. У шу тобда Аллоҳ томонга олиб борадиган ҳақиқий йўлга сулук этганди. Устози кеча кундуз унинг ҳаққига дуои хайр қилар, мудом яхшилик соғинарди унга. Йиллар ўтди, шогирд аввалгидан кўпроқ ишларни амалга оширди, китоблар битди, донғи чор-атрофга ёйилди. Ўзи ҳам чин валийлардан бўлди.\nОлдингиШавкат Мирзиёев 2019 йилни «Фаол инвестициялар ва ижтимоий ривожланиш йили» деб эълон қилдиКейингиҚУРЪОНИ КАРИМ ТИЛОВАТИДА БАСМАЛА


ДЎКнинг нашри бўлмиш “ТУРОНЗАМИН” рўзномасида Тошкентдаги ҳамкоримизнинг ШУНДАЙ ГАПЛАР БЎЛҒОН ЭКАН… сарлавҳали мақоласи чиққандан кейин “Эзгулик” инсон ҳуқуқлари жамиятининг раиси Васила Иноятовадан қуйидаги мактубни олдик.\n“Ассалому алейкум Жахонгир ака\nМаколаларингизни, фикр ва нуктаи-назарларингизни укиб уткир калам сохиби эканлигингизга тан бераман, тасаннолар айтаман. Бу муболага ёки шахсингиз олдида кукон манзиратчилик эмас. Чиндан хам каламингиздан илонлар пуст ташлайди. Илонларки, пуст ташладими, одамизотни куяверинг.\nСайтингиздаги Эзгуликнинг релизи буйича нуктаи-назарни укидим. Танкид яхши, тугриси ундан яхши. Балки камчилигимиз бордир, булиши турган гап. Эзгуликнинг ютуги хам, камчилиги хам халкники ва агар баъзи бировлар, онда-сонда бировлар оркали укиб турадиганлар камчилик кидирмай бирга-бирга харакат килсалар, ёрдам берсалар, балки бундай камчиликлар булмасди.\nЎчокнинг атрофида одамлар ош бахона исиниб хам олишади, лекин ўчокнинг ичига қўл сукишни тентаклик деб биладилар. Зарур келибдими оловнинг ичига кириб. Ундан кура учок атрофида гир-гир айланиб, балки ора-чора кулларини никталаб акл ургатаверадилар.\nАгар уша нуктаи–назар узингизники булса хам, бошка бировники булса хам биз хеч кимдан хафа булмаймиз, аксинча. Бизга ёрдам беринглар, билмаганимизни ургатинглар. Лекин бу нуктаи-назар бахона бизни уймаламокчи булсалар, бу уринишдан хеч нарса чикмайди. Уймаланавериб, оловнинг ичида куявериб метин булиб кетганмиз.\nИжодингизга ривож, узингизга сихат-саломатлик ва тинчлик-хотиржамлик тилайман.\nPlease see atchd\nШундан кейин мен Васила Иноятовага шахсий ва самимий жавоб ёздим.\nАммо негадир жавобим қайтиб келаверди. Бу Василахон мендан борадиган электрон хатларга блок қўйган ёки унинг номидан келган хатни бошқа одам йўллаган бўлиши мумкин деган мулоҳаза уйғотди. Шунинг учун мавзуга сайтда алоҳида тўхталишга қарор қилдим.\nКим нима деса деяверсин, аммо мен Васила Иноятовани жуда ҳурмат қиламан ва унинг мардлигига доим қойил қоламан. Менинг бу ҳурматим унинг 1990 йиллар бошида “Қўлларимга кишан солиб олиб кетинг” деган ҳайқириқ билан ёзилган шеъри орқали пайдо бўлган. Ўшанда у мазкур шеъри учун Каримов томонидан судга тортилганди. Шундан бери Василани танийман ва унинг қарашларини қадрлайман. Кўп учрашганмиз ва кўп гаплашганмиз.\nШу боис унинг мактубидан ҳам хурсанд бўлдим ва ҳам хафа бўлдим.\nШунинг учун хурсанд бўлдимки, азалий дўст ва сафдошдан мактуб келганди.\nШунинг учун хафа бўлдимки, у ҳам баъзи бировларга ўхшаб сайтда чиққан ҳамма нарсани мен ёзган деган фикрга бормоқда ва оддий бир мухбирнинг мулоҳазаларидан ранжимоқда эди.\nЎша мулоҳазаларни мен ёзганимда ўз исмим билан ёзаверишимни Василахондек мухолифатнинг “пир”ларидан бири яхши билиши керак. Сайтда чиққан ҳамма нарсани мен ёзаётган бўлсам, у ҳолда юзта ёзувчидан ҳам кўп нарса битган бўлиб чиқаман. Қолаверса, сайтимизда чиқаётган мақолаларнинг муаллифлари аниқ. Тошкентдан йўллаётган ҳамкорларимизгина нега тахаллус танлаганларини эса изоҳлаб ўтиришга ҳожат йўқ.\n“Эзгулик”нинг адресимга келадиган релизларини узлуксиз ўқиб тураман. ”Эзгулик” жуда кўп эзгу ишлар қилмоқда деб ҳисоблайман ва шунинг учун ҳам унинг бошқа сайтларда чиқмаган хабарларига ўрин бериб бораман.\nЭнди Тошкентдаги ҳамкоримизнинг ёзганига келсак, у ҳам аслида жиддий танқид эмас, танқиддан кўп мақтовдир. Муаллиф мақтовлар орасида мулоҳазасини ҳам айтган, холос.\nБиз ҳар бир мулоҳаза айтган одамнинг кетидан қувиб, уни нимадир ковламоқчи деб айбласак, ёмон йўлга кириб қоламиз. Бу Каримовнинг йўли бўлади. Васила Иноятовани битта шеъри учун суд қилган золим Каримовнинг йўли бўлиб қолади.\nБугун мухолифатдамиз, шунча гап. Мабодо фалакнинг чархи айланиб кетиб, ҳукуматга келиб қолинса, нима бўлади? Ҳар қандай фикр бўғиб ташланадими? Чунки бир мавзу бир томондан жуда тўғри бўлиб кўринади ва иккинчи томондан акси. Шунинг учун сен ноҳақ ва фақат мен ҳақман десак демократликни орзу ҳам қилмаслигимиз керак.\nЎчоқнинг ичига ўтин ташлаш учун қўл суқиш керак бўлса, қўлимиз доим ўчоқнинг ичида. Аммо иссиғига интилиб, қўл суқиш керак бўлса, буни Васила айтаётгани каби тентаклик ва айни пайтда кичик бир манфаат учун жонни ҳам куйдириб юбориш деб биламиз.\nМен “Эзгулик”нинг эзгу ишлари томонидаман, эзгулик йўлидаги Василанинг ёнидаман. Шунинг учун ҳам илонлар пўст ташлайдиган тарзда жавоб ёзмадим, балки эзгу ишларга бош бўлганларга эзгулик ёр бўлишини истаб, мулоҳаза билдирдим. Бугун ҳамкоримиз каби мендан ҳам бош эгиш ва мақтов!\nАммо бу дегани танқидни бир четга сурдик, дегани эмас. Эзгулик йўлидан чиққан ҳолатни кўрсак, ким бўлишидан қатъий назар унга йўналган танқидни босаверамиз. Чунки бу дўстнинг иши бўлади. Бу ақл ўргатиш эмас, балки ўчоқнинг ичига калла билан кириб кетмаслик ҳақида дўстона огоҳлантириш бўлади.\nУмид қиламанки, бу сафар ёзганим Василахонга етиб боради ва биз ДЎК ўлароқ “Эзгулик” билан ҳамкорликка очиқмиз, ҳатто 2008 йил сайловида реал қатнашиши мумкин бўлган мухолифат номзоди сифатида Васила Иноятовани кўришимизни ҳам яширмаяпмиз.\n« Previous Post Nuqtai nazar »


«Эй, Туркистон Маориф ишларида бўлғон ўртоқ ва ўғлонларим! Манни ўзим гарчанд банди бўлсам-да, сизларни зсимдан чиқармайман ва сизларга бир оз васият қилиб ўтаман. Мен севар ўртоқларим! Маним сўзларимни қулоқларинғизға олингизлар! Биз икки ойдан бери Бухоро шаҳарларида банди бўлиб юриб, ахир ўн кундан бери бир ерда (Қарши шаҳрида) бу золимларнинг қўлиға тушиб банд бўлдик. Жадид - кофирлик отини кўтардик. Сиполар ичида тилчилик отини кўтардик. Бу ердан қутулмоғимиз гумон бўлди. Ўртоқларим Сиддиқий, Айний, Фитрат, Қори ва Акобир Маҳдум ва ўғлонларим Вадуд Махдум, Абдулқодир Шакурий!


Давлатимиз раҳбари Тошкент шаҳрининг иқтисодий имкониятлари кенглиги, пойтахтимиз барча соҳада намуна бўлиши кераклигини таъкидлади. Лойиҳаларнинг кафолати, самаралари билан қизиқди. Мутасаддиларга жалб этилаётган хорижий инвестициялар ҳажмини янада ошириш, янги корхоналар ташкил этиш ва солиқ тушумини кўпайтириш юзасидан кўрсатмалар берди.\nПрезидентимиз Тошкент метрополитени Юнусобод йўналишининг иккинчи босқич қурилишини кўздан кечирди.\nТошкент шаҳрида аҳоли учун қулай шароит яратиш, сифатли транспорт хизматлари кўрсатиш қамровини кенгайтириш ва метрополитен хизматини янада ривожлантириш борасида кенг кўламли ишлар амалга оширилмоқда.\nАйни пайтда Тошкент метрополитени Юнусобод йўналишининг иккинчи босқичи қурилиши қизғин давом этмоқда.\nПрезидентимиз Шавкат Мирзиёев жорий йил 9 февраль куни Юнусобод туманида бўлиб, метрополитен қурилиши билан танишган эди.\nДавлатимиз раҳбари бу ерда бунёдкорлик ишларининг боришини кўздан кечирди, қурувчилар билан мулоқотда бўлди.\nТошкент метрополитени 40 йилдан кўпроқ тарихга эга. Метрополитен йўловчи ташишда қулайлик ва хавфсизлик нуқтаи назаридан энг самарали транспорт воситаси ҳисобланади.\nЮнусобод йўналишида қурилаётган метро участкасининг узунлиги 2,9 километр бўлиб, 2019 йилда фойдаланишга топшириш мўлжалланган. “Туркистон” ва “Юнусобод” янги метро бекатларидан иборат.\nЭнг асосий масала пойтахтимиз кўчаларидаги тирбандликнинг олдини олиш. Бунда метро энг қулай воситадир, деди Шавкат Мирзиёев. Бунёдкорлик ишлари бундан кейин ҳам тизимли давом эттирилади.\nАйни пайтда ушбу бекатлар ҳамда улар оралиғида туннель қазиш ишлари олиб борилмоқда.\nУшбу туннелни ёпиқ усулда қазиш учун Германиядан “Herrenknecht“ компаниясининг механизациялашган мажмуаси келтирилди. Бу улкан техника май-сентябрь ойлари давомида йиғилди. Соҳа мутахассислари Германияда малака ошириб қайтди. “Кўприк қурилиш трести" унитар корхонаси томонидан туннель деворларини мустаҳкамловчи тюбинглар ишлаб чиқариш цехи ишга туширилди.\nМажмуа бир суткада 12 метр қазиш ва 8 та халқа ўрнатиш имкониятига эга. Бугунги кунгача 350 та халқага етарли конструкциялар захираси яратилган.\nПрезидентимиз ушбу мажмуани кўздан кечирди. Мутасаддиларга метро бекатларининг кўриниши ва инфратузилмаси бўйича тавсиялар берди.\nТранспорт коммуникацияларини қуришда шаҳарнинг келгуси ривожини ҳисобга олиш, ҳамма учун қулай бўлишини таъминлаш зарурлигини таъкидлади.\nМактабгача таълим тизимини такомиллаштириш борасида Юнусобод туманида ҳам кенг кўламли ишлар амалга оширилмоқда.\nБоғишамол маҳалласида жойлашган “Севинч” номли 74-мактабгача таълим муассасаси болалар учун ҳақиқий орзулар масканига айланди. Муассаса жорий йилда тубдан таъмирланиб, Президентимиз ташрифи арафасида фойдаланишга топширилди.\n275 ўринли муассаса инновацион технологиялар асосида жиҳозланган ва мамлакатимиздаги илк “ақлли боғча” ҳисобланади. Бу ерда болалар хавфсизлигини таъминлаш мақсадида назорат ускунаси, ҳар бир хонага домофон ў\nрнатилган. Ота-оналар фарзанди қайси гуруҳда бўлса, шу хонани боғловчи тугмани босгандан сўнг тарбиячи болани олиб чиқиб беради. Бинога кираверишда қўйилган таблодан боланинг ўз гуруҳига кирганини кўриш, гуруҳлардаги машғулотларни онлайн кузатиш мумкин.\nЗина ва хоналарга ишланган рангли белгилар, тафаккурга ундовчи расмлар болаларни ранг билиш, санашга ўргатади. Йўл кўрсатувчи рангли чизиқлар орқали кичкинтойлар ўз гуруҳини қийналмасдан топиб боради.\nМашғулот хоналарида “Илк қадам” дастури асосида ишлаб чиқилган мультимедиа тажриба-синов дастурига эга мониторлар ўрнатилган. Бу дастурдаги турли соҳаларга оид суратлар, интерфаол ўйинлар ёрдамида болаларнинг билим ва кўникмаси шакллантирилади.\nАдлия вазирлиги буюртмаси асосида “Sotol systems” компаниясида ишлаб чиқилган ушбу дастур онлайн тарзда ишлайди. Уни ота-оналар ҳам уяли телефонига юклаб олиб, уйда телевизор орқали фарзандларини шуғуллантириши мумкин.\nБолаларимизнинг маънавияти, билими, соғлиғи биз учун энг муҳим масала. Шунинг учун давлат томонидан мактабгача таълимга катта эътибор бериляпти ва бу ҳали бошланиши. Сизларнинг вазифангиз болаларнинг кўзидаги нурни илғаб олиш, уларга яхши тарбия бериш, деди Шавкат Мирзиёев.\nДавлатимиз раҳбарига Тошкент шаҳридаги мактабгача таълим муассасаларининг ҳолати ва уларни ривожлантиришга оид лойиҳалар ҳақида маълумот берилди. Президентимиз бу борадаги таклифларни маъқуллаб, давлат-хусусий шериклик асосида янги боғчалар қуриш, болаларни қамраб олишни кенгайтириш ва келгусида юз фоизга етказиш зарурлигини таъкидлади.\nШавкат Мирзиёев “Business city – “Юнусобод” замонавий ишбилармонлик маркази лойиҳаси билан танишди.\nПойтахтимиз улкан бунёдкорлик лойиҳалари эвазига кун сайин гўзал қиёфа касб этиб бормоқда. Янги-янги аҳоли массивлари, муҳташам кўприклар, ижтимоий соҳа объектлари ва бошқа иншоотлар шаҳарни нафақат архитектуравий жиҳатдан, балки яшаш ва дам олиш, бизнес юритиш шароитларига кўра қулай мегаполисга айлантирмоқда.\nУзоққа бормайлик, шаҳарнинг қоқ марказида қад ростлаётган “Toshkent City” халқаро ишбилармонлик маркази қурилиш бобидаги тасаввурларимизни бутунлай ўзгартириб юборди. Бу ерда замонавий технологиялар ва меъморлик андозалари асосида тикланаётган осмонўпар иморатлар Тошкентга дунёнинг шаҳарсозлик соҳасидаги диққатга сазовор марказларидан бири мақомини олиш имконини беради.\nТараққиётнинг бугунги суръатлари, аҳолининг яхши яшашга бўлган эҳтиёжи, жаҳондаги ўзгаришлар кўламини ҳисобга олган ҳолда пойтахтимизда бир нечта замонавий ишбилармонлик марказлари қад ростламоқда.\nДавлатимиз раҳбарининг 2018 йил 2 августдаги Республика ҳудудларида “Business city” замонавий ишбилармонлик марказларини ташкил этиш чора-тадбирлари тўғрисидаги қарорига мувофиқ, Юнусобод туманининг Отчопар – 2 маҳалласи ҳудудида қуриладиган “Business city” – “Юнусобод” замонавий ишбилармонлик маркази уларнинг навбатдагиси бўлади.\nУшбу замонавий ишбилармонлик марказидан кўп қаватли турар жой мажмуалари, бизнес-офислар, савдо-кўнгилочар масканлар, меҳмонхоналардан иборат кўп тармоқли мажмуалар, сайлгоҳлар, ижтимоий объектлар, тиббий-соғломлаштириш марказлари ўрин олади.\nДастлабки ҳисоб-китобларга кўра, лойиҳанинг қиймати 500 миллион доллар бўлиб, 2019-2023 йилларда амалга оширилиши мўлжалланган.\nДавлатимиз раҳбари янги ишбилармонлик маркази қурилишида рельефдан оқилона фойдаланиш, дунё шаҳарлари тажрибасини ўрганиш зарурлигини қайд этди. Уни барпо этишга хорижий инвесторлар, тажрибали лойиҳачи ва қурувчиларни жалб қилиш бўйича топшириқлар берди.\nШу ерда Юнусобод туманидаги кўп қаватли уйларни бошқариш бўйича таклифлар тақдимоти ўтказилди. У профессионал сервис компаниялари ташкил этиш орқали кўп қаватли уйларга хизмат кўрсатишни яхшилаш, моддий-техник базани мустаҳкамлаш, иқтисодий барқарорликни таъминлашга қаратилган.\nПрезидентимиз туманда ушбу тизимни жорий мавсумдаёқ татбиқ этиш, ҳар бир кўп қаватли уйнинг эгасини топиб, уларга имтиёзлар бериш зарурлигини таъкидлади.\nИнновацион, илмий ва ташкилий ишларни бирлаштириб, баравар олиб бормасак, бу соҳа эскича ҳолда қолаверади. Коммунал хизматлар хусусий корхоналар томонидан амалга оширилмаса, сифат бўлмайди. Сифат бўлмагандан кейин тўлов ҳам барқарор бўлмайди. Бу соҳада хизматни, ҳисоб-китобни жойига қўйсак, вазият ўзгаради, одамлар рози бўлади, деди Шавкат Мирзиёев.\nДавлатимиз раҳбари “Амилов” қандолат маҳсулотлари фабрикаси фаолияти билан танишди.\nСобиқ “Лок-бўёқ” заводи ўрнида ташкил этилган “Амилов” фабрикаси жорий йил 5 октябрда ишга туширилди. Корхона майдони 32 гектар бўлиб, қурилиш-монтаж ишлари, ишлаб чиқариш ускуналари учун қарийб 80 миллион доллар сарфланди. Германия, Швейцария, Дания, Италия, Австрия ва Голландиядан технологиялар келтириб ўрнатилди. Натижада 850 га яқин иш ўрни яратилди.\nКорхона йилига 50 минг тоннага яқин қандолат маҳсулотлари ишлаб чиқариш қувватига эга. Бугунги кунда бу ерда шоколад, конфет, печенье, вафли каби 60 турдаги маҳсулот тайёрланмоқда.\nБундай ширинликлар шу пайтгача асосан импорт қилинарди. “Амилов” фабрикасида тайёрланаётган қандолат маҳсулотлари чет элникига нисбатан арзон ва сифатли бўлгани боис ички бозорда тез харидорини топди. Натижада бундай маҳсулотлар импортини 40 фоиз қисқартиришга эришилди. Қолаверса, корхона йилига 10 миллион долларлик маҳсулот экспорт қилишни режалаштирган.\nДавлатимиз раҳбари фабриканинг ишлаб чиқариш қувватини кенгайтириш, бундай корхоналарни кўпайтириб, рақобатни ривожлантириш, импорт бўлаётган бошқа маҳсулотларни ҳам маҳаллийлаштириш бўйича топшириқлар берди.\nПрезидент Шавкат Мирзиёев “Ўзэкспомарказ”да Тошкент шаҳри ва Юнусобод тумани ҳокимлари, мутасаддилар ва секторлар раҳбарлари, маҳалла раислари иштирокида йиғилиш ўтказди.\nУнда Юнусобод туманини иқтисодий ривожлантириш, маҳаллалардаги ижтимоий-маънавий муҳитни янада яхшилаш, аҳоли фаровонлигини оширишга қаратилган чора-тадбирлар белгилаб берилди.\n2019 йилда саноат ва хизмат кўрсатиш соҳаларида амалга оширилиши мўлжалланган 38 та лойиҳанинг ҳар бири бўйича ташаббускорлар ва манбаларини аниқ кўрсатган ҳолда “йўл харита”лари ишлаб чиқиш зарурлиги таъкидланди.\nХатловда аниқланган 332 та фойдаланилмаётган объект ва ер майдонларида янги ишлаб чиқаришлар ташкил этиш, бюджетга тушумларни кўпайтириш ва аҳоли даромадларини ошириш бўйича кўрсатмалар берилди.\nИжтимоий долзарб масалаларни ҳал қилиш, уй-жой фондини ривожлантириш, коммунал хизматларни яхшилаш, объектларни куз-қиш мавсумига тайёрлаш борасидаги вазифалар белгилаб олинди.\nМатназар Элмуродов, Зиёдулла Жонибеков, Умар Асроров, Ўз


Фарғона шаҳар "Марказий деҳқон бозори" акциядорлик жамияти » Тафтиш комиссияси тўғрисида низом\nТАФТИШ КОМИССИЯСИНИНГ ВАЗИФАЛАРИ ВА МАЖБУРИЯТЛАРИ 3\nIII. ТАФТИШ КОМИССИЯСИСИНИНГ ҲУҚУҚ ВА МАЖБУРИЯТЛАРИ.. 3\nТЕКШИРУВЛАРНИ (ТАФТИШЛАР) ЎТКАЗИШ ТАРТИБИ.. 3\nТАФТИШ КОМИССИЯСИСИ АЪЗОЛАРИНИ САЙЛАШ ВА ВАКОЛАТЛАРИНИ МУДДАТИДАН ИЛГАРИ БЕКОР ҚИЛИШ… 3\nТАФТИШ КОМИССИЯСИНИНГ МАЖЛИСЛАРИ.. 3\nVII. ТАФТИШ КОМИССИЯСИСИНИНГ АЪЗОЛАРИНИ МУКОФОТЛАШ МИҚДОРИНИ БЕЛГИЛАШ ТАРТИБИ.. 3\nVIII. ЯКУНИЙ ҚОИДАЛАР. 3\nМазкур Низом Фарғона шахар «Марказий дехқон бозори» Акциядорлик жамияти (бундан буён – Жамият) Тафтиш комиссиясисининг мақомини, уни сайлаш тартибини, ҳамда унинг функционал мажбуриятларини ва ваколатларини белгилаб беради\nНизом Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуни, бошқа меъёрий-ҳуқуқий ҳужжатлар ва Жамият уставига биноан ишлаб чиқилган.\nТафтиш комиссияси жамиятнинг, унинг бўлинмалари ва хизматларининг, филиаллари ва ваколатхоналарининг фаолияти устидан ички молиявий-хўжалик ва ҳуқуқий назоратни амалга оширувчи орган ҳисобланади.\nТафтиш комиссияси ўз фаолиятида Ўзбекистон Республикасининг қонунчилигига, давлат бошқарув органларининг қонуности ҳужжатларига, жамият уставига, мазкур Низомга ва жамиятнинг бошқа ҳужжатларига амал қилади.\nЖамиятнинг молиявий-хўжалик фаолиятини текшириш (тафтиш қилиш) бир йиллик ёки бошқа давр ичидаги фаолияти якунлари бўйича тафтиш комиссиясининг ташаббусига билан, акциядорлар умумий йиғилишининг, кузатув кенгашининг қарорига ёки жамият овоз берувчи акцияларининг ҳаммаси бўлиб камида 5% эгалик қилувчи акциядорнинг (акциядорларнинг) талабига биноан, кузатув кенгашини олдиндан хабардор қилиб қўйиш орқали амалга оширилади.\nТафтиш комиссияси ўз вазифаларини бажарганида қуйидаги турдаги ишларни, яъни:\n– Жамиятнинг молиявий ҳужжатларини текшириш, мол-мулкини саноқдан ўтказиш бўйича комиссия хулосаси, кўрсатиб ўтилган ҳужжатларни бирламчи бухгалтерия ҳисоби маълумотлари билан таққослаш;\n– Жамият номидан тузилган шартномалар, тузилаётган битимларнинг, контрагентлар билан ҳисобларнинг қонунийлигини текшириш;\n– бухгалтерия ва статистик ҳисоб юритилишининг амалдаги меъёрий ҳужжатларга мослигини таҳлил қилиш;\n– Жамиятнинг молиявий аҳволини, унинг тўловга лаёқатлилигини, активларнинг ликвидлигини, ўзининг ва қарзга олган пул маблағларининг ўзаро нисбатларини таҳлил қилиш, Жамиятнинг иқтисодий ҳолатини яхшилаш ва Жамият бошқарув органлари учун уларнинг молиявий-хўжалик фаолияти масалалари бўйича заҳираларини аниқлаш;\n– маҳсулотлар ва хизматлар етказиб берувчиларига тўловларнинг, бюджетга тўланадиган тўловларнинг ўз вақтида ва тўғри амалга оширилганлигини, иш ҳақи ва дивидендларнинг, облигациялар бўйича фоизларнинг ҳисобланиши ва тўланиши, бошқа мажбуриятларнинг қопланиши бўйича текширувлар ўтказиш;\n– солиқ инспекция, статистика органлари, давлат бошқарув органлари учун ҳисобот ҳужжатларининг, Жамият балансларининг, йиллик ҳисоботининг, даромадлар ва зарарларнинг тўғри тақсимланганлигини текшириш;\n– Жамият томонидан қимматли қоғозлар ва акциядорлик жамиятлари, шу жумладан тобе (аффилланган) шахслар билан битимлар ёки жамиятда йирик битимларнинг мавжудлиги тўғрисидаги қонунчилик ва меъёрий ҳужжатларга риоя қилишиниши текшириш;\n– шу жумладан Жамият Устави билан Тафтиш комиссиясининг ваколатларига киритилган, акциядорлар умумий йиғилиши ва кузатув кенгашининг топшириғига кўра бошқа турдаги ишларни амалга оширади.\nТафтиш комиссиясининг мажбуриятлари:\n– амалга оширилган тафтиш текширувлари ва текширувлар натижаларини хулоса, ёзма ҳисоботлар, ёзма докладномалар, Жамият бошқарув органлари мажлисларидаги хабарлар шаклида акциядорлар умумий йиғилиши, кузатув кенгаши, ижроия органининг эътиборига ўз вақтида етказиш;\n– Жамиятнинг йиллик бухгалтерия ҳисоботидаги ва Жамиятнинг йиллик ҳисоботига киритиладиган маълумотларнинг ҳаққонийлигига баҳо бериш;\n– Жамиятнинг молиявий Низомига таъсир кўрсатишга қодир бўлган хатарлар ёки бошқа мажбуриятлар олдида Жамиятнинг қалтислигига баҳо бериш;\n– Жамиятнинг йиллик фаолияти якунлари бўйича, шунингдек исталган вақтда шахсларнинг ташаббусига кўра қонунчилик, Жамият Устави ва мазкур Низомга биноан Жамиятнинг молиявий-хўжалик фолиятини тафтиш қилиш;\n– Тафтиш комиссияси аъзолари ўз вазифаларини бажарганларида фойдаланиши мумкин бўлган тижорат сирига риоя қилиш, махфий ҳисобланадиган маълумотларни ошқора қилмаслик. Агар Тафтиш комиссиясининг ишига Тафтиш комиссиясининг аъзолари бўлмаган шахслар экспертлар сифатида жалб қилинсалар, унда улар тижорат сирига риоя қилишини ҳақида огоҳлантирилган бўлишлари керак. Уларнинг ҳатти-ҳаракатлари учун жавобгарлик тафтишда иштирок этишга жалб қилинган Тафтиш комиссияси аъзоларига юклатилади;\n– акциядорларнинг Жамият бошқарув органлари ва мансабдор шахсларининг ҳатти-ҳаркатлари устидан берилган шикоятларни ўз вақтида кўриб чиқиш ва улар бўйича тегишли қарорлар қабул қилиш;\n– Жамиятнинг ишлаб чиқариш-хўжалик, молиявий, ҳуқуқий фаолиятида аниқланган камчиликлар ёки Жамият манфаатларида юзага келган аниқ хатарлар Жамиятнинг бошқарув органлари томонидан ҳал қилиниши талаб қилинган тақдирда, кузатув кенгаши мажлислари чақирилишини, навбатдан ташқари умумий йиғилишлар чақирилишини талаб қилиш.\nТекширувлар ўтказилганда Тафтиш комиссиясининг аъзолари текширув мазмунига киритиладиган барча ҳужжатлар ва материалларни батафсил тарзда ўрганишлари лозим. Тафтиш комиссиясининг аъзолари нотўғри хулосалар учун, чораси акциядорларнинг умумий йиғилиши ва Ўзбекистон Республикасининг амалдаги қонунчилиги билан белгиланадиган жавобгарликка эгадирлар.\nТафтиш комиссиясининг аъзолари акциядорларнинг умумий йиғилишида иштирок этишлари ва ваколатлари доирасида йиғилиш иштирокчиларининг саволларига жавоб беришлари шарт.\nТафтиш комиссияси ўз вазифаларини тегишли тарзда бажариши учун қуйидаги ҳуқуқларга эгадир:\n– Жамиятнинг ҳар қандай молиявий ҳужжатларини, Жамиятни саноқдан ўтказиш комиссиясининг ҳужжатларини ҳам ўз ичига олган ҳолда, кўрсатилган ҳужжатларни бирламчи бухгалтерия ҳужжатлари билан таққослаш;\n– Жамият бошқарув органларидан, унинг бўлинмалари ва хизматларидан, мансабдор шахсларидан ўзининг фаолиятини амалга ошириш учун зарур бўлган ҳужжатларни талаб қилиш ва олиш. Кўрсатилган ҳужжатлар ва материалларни тафтиш комиссиясига у сўралгандан кейин икки кун мобайнида тақдим этиш;\n– Жамиятнинг ишлаб чиқариш-хўжалик, молиявий, ҳуқуқий фаолиятида камчиликлар ёки Жамият манфаатлари учун бошқа хатарлар аниқланган ҳолларда, (бир овоздан қабул қилинган қарор билан) акциядорларнинг умумий йиғилиши чақирилишини талаб қилиш;\n– кузатув кенгашининг мажлисини чақиришни талаб қилиш. Кузатув кенгашининг Раиси Тафтиш комиссиясига унинг талабига кўра кузатув кенгашининг мажлисини чақиришни рад этишга ҳақли эмас;\n– унинг ҳар қандай аъзосининг таклифига кўра кузатув кенгашининг мажлисларида иштирок этиш;\n– Жамиятнинг бошқарув органлари, унинг бўлинмалари ва хизматлари олдида Жамият ходимларининг жавобгарлиги ҳақидаги масалани қўйиш, мансабдор шахслар томонидан Жамият томонидан қабул қилинадиган низомлар, қоидалар ва йўриқномалар бузилган тақдирда, уларни ҳам киритган ҳолда;\n– Жамиятнинг молиявий ҳисоботларни Халқаро молиявий ҳисоботлар стандартларига биноан чоп этишга ўтишини ташкил этиш бўйича ишчи гуруҳнинг ишида иштирок этиш;\n– қонунчилик ва Жамиятнинг ички ҳужжатлари билан белгиланган тартибда, Тафтиш комиссиясида ишлаганлиги учун мукофотлар ва (ёки) харажатлар учун компенсация олиш;\n– қонунчилик ва Жамиятнинг ички ҳужжатларига биноан бошқа ҳуқуқларга эга бўлиш.\nТафтиш комиссияси аъзоси:\n– Тафтиш комиссияси кечиктирмасдан ҳал қилиниши талаб қилинадиган камчиликлар аниқланган тақдирда, комиссиянинг фавқулотда мажлисини чақирилишини талаб қилишга;\n– Тафтиш комиссиясининг хулосаларига норозилигини ёзма равишда ифода этишга ва уни Жамият акциядорлари умумий йиғилиши эътиборига етказишга ҳақли.\nЖамиятнинг молиявий-хўжалик фаолиятини текшириш (тафтиш қилиш) Жамиятнинг бир йиллик фаолияти якунлари бўйича амалга оширилади.\nТафтиш комиссияси Жамиятнинг йиллик ҳисоботининг олдиндан тасдиқланганлиги ҳақидаги ҳисобот кўриб чиқиладиган кузатув кенгашининг мажлиси ўтказиладиган санадан 3 кундан кечиктирмасдан, Жамиятнинг йиллик ҳисоботига киритиладиган ва йиллик бухгалтерия балансида таркиб топган маълумотларнинг ҳаққонийлигини тасдиқловчи ёки рад этувчи хулоса ва Жамият молиявий-хўжалик фаолияти текшируви (тафтиши) натижалари бўйича ҳисоботни ўз хулосалари билан бирга кузатув кенгашига тақдим этади\nЖамиятнинг молиявий-хўжалик фаолиятининг навбатдан ташқари текшируви: – акциядорлар умумий йиғилишининг қарорига кўра; – кузатув кенгашининг қарорига кўра;\n– Жамиятнинг овоз берувчи акцияларининг 5 фоизидан кам бўлмаган қисмига (ҳаммасига) эгалик қилувчи акциядорнинг (акциядорларнинг) талаби бўйича;\n– Тафтиш комиссиясининг ўзининг ташаббуси билан ўтказилади.\nНавбатдан ташқари текширув (тафтиш) ҳақидаги қарор Жамият акциядорлари умумий йиғилишида акциядорларнинг – йиғилишда иштирок этаётган овоз берувчи акциялар эгаларининг оддий кўпчилик овози билан қабул қилинади. Тафтиш комиссияси текширувга (тафтиш қилишга) акциядорлар умумий йиғилишининг тегишли баённомаси олингандан сўнг киришади.\nНавбатдан ташқари текширув (тафтиш қилиш) ҳақидаги қарор кузатув кенгаши томонидан унинг мажлисда иштирок этаётган аъзоларининг кўпчилик овози билан, сиртдан овоз берилган ҳолларда (сўров йўли билан) кузатув кенгашининг барча аъзолари томонидан бир овоздан қабул қилинади. Мазкур қарор Тафтиш комиссиясининг Раиси номига юборилади ва унинг қабул қилиниши учун овоз берган кузатув кенгашининг барча аъзолари томонидан имзоланади.\nКамчиликлар аниқланган тақдирда, Тафтиш комиссиясининг аъзоси Тафтиш комиссияси Раисига Тафтиш комиссиясининг қарорини талаб қилувчи аниқланган камчиликларнинг ёзма баёнини юборади.\nЖамият акиядорлари томонидан навбатдан ташқари текширув (тафтиш қилиш) ўтказиш ҳақида талаблар қўйилганда:\nа) Акционерлар – текширув (тафтиш қилиш) ташаббускорлари Тафтиш комиссиясига қуйидагилардан иборат бўлган ёзма талабнома юборадилар:\n– акциядорларнинг Ф.И.О. (номи);\n– уларга тегишли бўлган акциялар ҳақидаги маълумотлар (сони, тоифаси, тури);\n– мазкур талабнинг ишончли асосномаси.\n– агар талабнома қўядиган акциядорлар, талабнома қўйиш санасига умумий йиғилишнинг барча ваколатлари масалалари бўйича овоз бериш ҳуқуқини берувчи овоз берувчи акцияларнинг ушбу зарур миқдорининг эгалари бўлмасалар;\n– акциядорлар реестрида рўйхатдан ўтмаган ёки тегишли акциядорларнинг ваколатлилик ваколатларига эга бўлмаган акциядорлар талабнома қўяётган ташаббускорлар сифатида чиқаётган бўлсалар;\n– талабномада текширув (тафтиш ўтказиш) сабаби кўрсатилмаган бўлса;\n– текширув (тафтиш) ўтказиш сабаблари саналган далиллар бўйича, текширув (тафтиш) Тафтиш комиссияси томонидан ўтказилган ва хулоса тасдиқланганда;\n– талабномада маълумотлар тўлиқ кўрсатилмаганда;\n– талабнома қонунчиликка ва Ўзбекистон Республикаси меъёрий-ҳуқуқий ҳужжатларига ёки Жамият уставига мос келмаганда.\nТекширувлар (тафтишлар) ўтказилганда, Тафтиш комиссиясининг аъзолари, текширувга алоқаси бўлган барча мавжуд ва олинган ҳужжатлар ва материалларни ўрганиб чиқишлари лозим.\nЖамиятнинг Тафтиш комиссияси, шу жумладан Корпоратив бошқарув кодекси тавсияларидан келиб чиққан ҳолда Жамият молиявий-хўжалик фаолияти текшируви натижалари бўйича хулоса тузади, ва у қуйидагилардан иборат бўлиши керак:\n– Жамиятнинг ҳисоботлари ва бошқа молиявий ҳужжатларидаги маълумотларнинг ҳаққонийлигини баҳолаш;\n– молиявий-хўжалик фаолият амалга оширилганда бухгалтерия ҳисобини юритиш ва молиявий ҳисобот тақдим этиш тартибининг ҳамда қонунчиликнинг бузилганлиги борасидаги далиллар ҳақидаги маълумотлар.\nЖамият молиявий-хўжалик фаолияти текшируви (тафтиши) ташаббускорлари, Тафтиш комиссияси томонидан текширув (тафтиш) ўтказилиши ҳақида қарор қабул қилгунларига қадар исталган вақтда, тафтиш комиссисини хабардор қилган ҳолда, ўзининг талабномасини чақириб олишга ҳақлидир.\nТафтиш комиссияси ҳар чоракда Жамият кузатув кенгашининг мажлисига жамиятда тобе (аффилланган) шахслар билан битимлар ёки йирик битимлар мавжудлиги, ҳамда бундай битимлар тузилишига қонунчилик талабларига ва ички ҳужжатларга риоя қилиниши ҳақида хулоса киритади.\nЖамият Тафтиш комиссиясига номзодлар киритиш ҳақида таклифлар киритиш, кузатув кенгаши томонидан киритилган таклифлар бўйича қарорларни кўриб чиқиш ва қабул қилиш тартиби, Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 63- ва 65-моддаларига ва Жамият Уставига биноан амалга оширилади.\nНомзодларни Тафтиш комиссиясига кўрсатиш бўйича таклифлар ёзма шаклда, Жамитя манзилига буюртма хат юбориш орқали киритилади ёки Жамият канцеляриясига топширилади.\nТафтиш комиссияси акциядорлар умумий йиғилиши томонидан 3 кишидан иборат бўлган таркибда, акциядорар – йиғилишда иштирок этувчи Жамиятнинг овоз берувчи акциялари эгаларининг кўпчилик овози билан бир йил муддатга сайланади. Жамият Тафтиш комиссиясининг аъзолари бир вақтнинг ўзида кузатув кенгаши аъзолари бўлишлари, ҳамда ушбу Жамиятда меҳнат шартномаси (контракти) бўйича ишлашлари мумкин эмас. Биргина шахснинг ўзи Тафтиш комиссияси таркибига кетма-кет уч марта сайланиши мумкин эмас.\nТафтиш комиссияси Раис ва Котибни ўз таркиби ичидан сайлайди. Тафтиш комиссиясининг Раиси ва Котиби Тафтиш комиссияси мажлисида комиссиянинг сайланган аъоларининг умумий сонининг кўпчилик овози билан сайланади.\nТафтиш комиссиясининг аъзоси,Тафтиш комиссиясини ва кузатув кенгашини ўзининг ишини тўхтатишидан бир ой аввал ёзма равишда хабардор қилган ҳолда, ўз ташаббуси билан унинг таркибидан чиқишга ҳақлидир. Бундай ҳолларда, акциядорлар умумий йиғилиши яқин орада бўлиб ўтадиган йиғилишда Тафтиш комиссияси аъзосини алмаштиришни амалга оширади.\nТафтиш комиссияси алоҳида аъзоларининг ёки бутун таркибининг ваколатлари, акциядорлар – йиғилишда иштирок этаётган Жамиятнинг овоз берувчи акциялари эгаларининг кўпчилик овози билан қабул қилинадиган акциядорлар умумий йиғилиши қарори билан, қуйидаги асосларга кўра муддатидан илгари бекор қилиниши мумкин:\n– 3 мартадан ортиқ узрсиз сабабларга кўра Тафтиш комиссиясининг ишида иштирок этмаслик;\n– текширувлар ўтказилганда Тафтиш комиссиясининг аъзолари (аъзоси) Жамият Тафтиш комиссиясининг нготўғри хулоса чиқаришига олиб келган текширув мавзусига тегишли бўлган ҳужжатлар ва материалларни нотегишли тарзда ўрганган бўлсалар;\n– Тафтиш комиссиясининг алоҳида аъзолари ёки Тафтиш комиссияси томонидан мазкур Низомнинг 23-банди бажарилмаганда;\n– Жамият учун ноқулай оқибатларга олиб келган, Тафтиш комиссияси аъзолари томонидан бошқа ҳаракатларнинг (ҳаракатсизликларнинг) содир этилиши.\nТафтиш комиссияси аъзоларининг сони Жамият уставида ва мазкур Низомда назарда тутилган сонининг ярмидан кам бўлиб қолса, кузатув кенгаши Тафтиш комиссиясининг янги таркибини сайлаш учун акциядорларнинг навбатдан ташқари умумий йиғилишини чақириши шарт.\nАгар навбатдан ташқари умумий йиғилиш Тафтиш комиссияси яхлит таркибининг ёки унинг алоҳида аъзоларининг ваколатларини муддатидан илгари бекор қилган тақдирда, ва бунинг натижасида уларнинг сони сайланган таркибнинг ярмидан кам бўлиб қолса, мазкур қарор қабул қилинган вақтдан бошлаб уч иш кунидан ортиқ бўлмаган муддат давомида кузатув кенгаши, Тафтиш комиссиясининг янги таркибини сайлаш ҳақида кун тартибини белгилаган ҳолда, навбатдан ташқари умумий йиғилиш чақириш ҳақида қарор қабул қилиши шарт.\nТафтиш комиссияси барча масалаларни ўз мажлисларида ҳал қилади. Тафтиш комиссиясининг мажлислари тасдиқланган режа бўйича, шунингдек текширув ёки тафтиш ўтказилишидан аввал ва уларнинг натижалари бўйича ўтказилади.\nТафтиш комиссиясининг мажлиси, агар унда унинг аъзоларининг камида учдан икки қисми иштирок этаётган бўлса қонуний ваколатга эга бўлади. Тафтиш комиссиясининг барча мажлислари кундузги шаклда ўтказилади.\nТафтиш комиссиясининг ҳар бир аъзоси бир овозга эга. Тафтиш комиссиясининг ҳужжатлари ва хулосалари мажлисда иштирок этаётганларнинг оддий кўпчилик овози билан тасдиқланади. Овозлар тенг бўлиб қолган тақдирда Тафтиш комиссияси Раисининг овози ҳал қилувчи ҳисобланади.\nТафтиш комиссиясининг Раиси:\n– мажлислар чақиради ва ўтказади;\n– Тафтиш комиссиясининг жорий ишини ташкил этади;\n– кузатув кенгашининг, акциядорларумумий йиғилишининг мажлисларида уни тақдим этади;\n– унинг номидан чиқадиган ҳужжатларни имзолайди.\nРаис бўлмаган тақдирда унинг вазифаларини, Тафтиш комиссияси аъзоларининг мажлисида иштирокчилари кўпчилигининг қарори бўйича, Тафтиш комиссияси аъзоларидан бири амалга оширади.\nТафтиш комиссиясининг Котиби:\n– унинг мажлисларининг баённомаларини олиб борилишини ташкил этади;\n– Тафтиш комиссиясининг тегишли ҳужжатлари ва хулосаларини олувчиларнинг манзилларига етказади.\nТафтиш комиссиясининг аъзоларига улар томонидан амалга оширилган ишлар ва қонунчилик ва мазкур Низом билан белгиланган ҳисоботларни (хулосаларни) тақдим этганликлари учун мукофот тўланади.\nТафтиш комиссияси ишларининг натижалари ва ҳисоботлар (хулосалар) тақдим этилиши Тафтиш комиссиясининг Раисига ва унинг аъзоларига тўланадиган мукофотлар суммасини белгилаш учун асос сифатида хизмат қилади.\nМукофот миқдори (Тафтиш комиссиясининг 1 аъзоси учун 1 календар ой ҳисобида) энг кам иш ҳақининг 7 баравар миқдорида белгиланади ва ҳар ойда тўланади.\nАгар Тафтиш комиссиясининг хулосалари ҳар чоракда кузатув кенгашига киритилмаса, мукофот тўланмайди.\nБунда, Тафтиш комиссиясининг Раисига тўланадиган мукофот учун Тафтиш комиссиясининг аъзосига тўланадиган мукофотнинг 1,2 баравардан ортиқ бўлмаган миқдорида оширилган коэффициент белгиланади.\nАгар мазкур Низомнинг алоҳида моддалари Республикаси Ўзбекистоннинг амалдаги қонунчилиги ва ёки Жамият Уставига зид келган тақдирда, унда ушбу моддалар ўз кучини йўқотади ва унинг мазкур моддалар билан тартибга солинадиган қисмида, мазкур Низомга тегишли ўзгартиришлар киритилгунга қадар, Республикаси Ўзбекистоннинг амалдаги қонунчилиги ва ёки Жамият Устави нормаларига амал қилиш керак.


Аёл суддан ўғлини эмас, эрини озод...\n09.09.2019 18:18 0 7032\nЎғли биринчи марта қамалаётгани йўқ. Илгари ҳам уч бор «ўтириб» чиққан. Буниси — тўртинчиси. Тўрт бор суднинг қора курсисига етаклаб келган сабаб битта: ўғилнинг фирибгарлиги. Аввалги суд-терговларда ноқобил фарзанд чув туширган одамларнинг пулини бериш учун бор-будини сотишди. Шундаям бурнига сув кирмаган бола «эски ҳунари»ни давом эттираверди, эттираверди... Охирги сафар алданган одамлар отани қисди-қафасга олишди. Ноилож ота уларга тилхат ёзиб бердики, болам эмас, мен қарздорман, фалон муддатда ҳаммасини тўлайман, деб... Муддат икки бор ўтди, бироқ ваъда амалга ошмади. Натижада ҳақдорлар тегишли органга мурожаат этишдики, оқибатда ўғилга қўшиб, ота ҳам жиноятга шерик сифатида ҳибсга олинди. Инсоф юзасидан айтиш керак: ҳақдорлар уларнинг қамалишини хоҳлашгани йўқ. Етказилган моддий зарар қопланса, бас. Зарарни қоплашга эса имконият топилмади: ота-бола бир неча йилни «олиб» ке-етишди. Токи, зарарлар қопланмас экан, ҳали-вери озодликдан умид қилмасаям бўлади.\nфирибгарлик суд ҳукм қамоқ Олий суд озодликка чиқариш


36593 Ўқиш режими + -\nЭримнинг муносабатлари ўзгарган...\nМени афв этасиз, деган умидда бир савол сўрамоқчи эдим. Бу сатрларни минг андиша билан ёзяпман.\nУч фарзандим бор. Уларнинг ҳаммасини икки йил давомида эмизганман. Шунинг учун бўлса керак, кўкракларим олдинги ҳолатини йўқотди. Бу нарсаларнинг менга унчалик аҳамияти йўқ, лекин эрим учун у муаммога айланган. Доимий равишда камситишлари мени кўп хафа қилади. Ўзимга бўлган ишончим ҳам қолмади. Эримнинг муносабатлари ўзгарган, ҳатто бошқа аёлга уйланишини ҳам очиқ айтади...\nРоббим менга бир турмуш ўртоқ берди ва мен уни жуда хурсанд қилишни истайман. Турли хил воситалардан фойдаланиб кўрдим. Дори-дармон, крем... Бирортаси кутилган натижани бермади.\nКўкракларимни аввалги ҳолатига қайтариш учун пластик амалиёт қилдиришим мумкинми? Бу саволни ўқиб: «Уммат ёнаётганида, қон йиғлаётганда, сизнинг топган муаммоингизга қаранг», дейишингиз мумкин. Лекин дунё ҳаётида эримни хурсанд қилолмасам, кўнглини тўлдира олмасам, ўзимни айбдор деб ҳисоблайман.\nАгар амалиёт жоиз бўлмаса, менга насиҳат қилинг. Қандай чоралар уни менга янада яқинлаштиради? Унга нима дейин? Уни қандай қилиб яна ўзимга қайтарсам бўлади?\nСиз шу умматнинг бир вакилисиз!\nАллоҳ таоло сизларга ва зурриётингизга офият берсин.\nУммат қай аҳволда бўлишидан қатъи назар, шу умматнинг бир вакили сифатида бу нарсаларни сўрашдан уялмаслигингиз керак. Зотан, умматимизнинг ҳолатларидан бири ҳам эр ва хотин ўртасидаги бу муаммолардир. Бу борада Роббим сизнинг ёрдамчингиз бўлсин.\nБундай мавзуга ташқи томондан аралашиш яхши натижа бермаса-да, сизга қуйидагиларни айтишимиз мумкин:\nТурмуш ўртоғингиз нимагадир муккасидан кетган бўлиши мумкин. Бу бир эҳтимол. Совуқ муомаласининг сабаби бутунлай сиз айтаётган вазият билан боғлиқ эмас. Эҳтимол, бу сабр косасини тоширган бир томчи бўлиши ҳам мумкин. Турмуш ўртоғингизнинг ҳақ ёки ноҳақли жиҳатидан айтмаяпман бу гапларни. Мавзуни янаям кенгроқ тушунишингизга ёрдам берсин деган мақсадда гапираяпман.\nСинглим, аввало сиз ўзингизни бир ислоҳ қилинг. Яъни,\n-кийган кийимингизнинг ранги, шакли;\n-муҳаббатлашиш асносидаги жозибали сўзларингиз;\n-унинг оила аъзоларининг сизга муносабати, сизнинг улар ҳақидаги фикрларингиз;\n-эҳтимол фарзандларингизнинг отасига нисбатан нотўғри қарашлари\nМана шулар ҳақида бир зум ўйланг. Яна, сиз\n-харажатларингизни ошириб юбораётган бўлишингиз мумкин;\n-ётоққа кирганда ундан аввал ухлаб қолаётгандирсиз;\n-хоҳиш-истаги йўқ пайтда унга яқинлашишни истаётгандирсиз.\nШундай нозик ҳолатларга ҳам диққатли бўлинг.\nКўпинча мана шу сабаблар муносабатларни бузадиган илк дарзлар ҳисобланади.\nШуни аниқ айтишим керакки, буларнинг бари топилган тақдирда ҳам, ҳеч қандай чора, қайтариш учун ечим йўқ дегани эмас. Агар тўғри йўл тутилса, Аллоҳнинг изни ила, қайтариш мумкин.\nМўмина опа-сингилларимиз бундай муаммога дуч келишганда, кўпинча энг охиргида айтиладиган гапларни бошида айтиб қўйишади, энг охирда қилиниши керак бўлган нарсаларни бошидаёқ қилишади. Натижада муаммо боши берк кўчага кириб қолади. Ўрнак бўлиши, масала янада яхшироқ тушунилиши учун бир ўхшатиш қилмоқчиман. Баъзан ёшларнинг юзида майда ҳуснбузарлар пайдо бўлади. Ёшлар дарҳол ойнанинг олдига ўтириб, уни сиқиб ташлашга уринишади. Игнанинг учидек жой ярага айланади. Камига қўлларидаги микробларни бу ярага туширишади. Юзларининг чиройини асрайман деб ҳаммаёқларини яра-чақа қоплайди. Бу ҳолатни опа-сингилларимизнинг юқоридаги мавзуга нисбатан акс таъсирларига ўхшатаман.\nСизнинг ҳолатингиз умуман бошқача бўлиши мумкин. Сиз бу борада ҳақ бўлишингиз ҳам мумкин. Бунга баҳо бериш менинг бурчим эмас, лекин умумий вазиятни ҳисобга олиб, сизга ёрдам бермоқчиман.\nАгар хоҳласангиз, келинг, бир ечим топишга ҳаракат қилиб кўрамиз:\n1) Сиз ҳам, турмуш ўртоғингиз ҳам инсонсиз, бандасиз. Хатога йўл қўйишингиз мумкин. Бу вазиятга сиз ёки турмуш ўртоғингиз йўл қўйган хато мантиғи билан баҳо бериб кўринг. Агар сиз ҳақ бўлсангиз, турмуш ўртоғингиз хато қиляпти деб қабул қилинг. Бу мантиқ «алдади, нонкўрлик қилди, фойдаланиб бўлиб, четга улоқтирди...» каби мулоҳазаларга ечим топишда янада оқилона ёндошиш бўлар эди. Аввало, бундай йўл тутишда кимнидир айблаш ва узоқлаштириш эмас, унга ечим излаш бор. Холис нуқтаи назар билан шуни айтишим мумкинки, биз яшаётган бу шаҳарларда эркакларнинг аҳволи жуда катта хавф остида. Дарҳақиқат, инсоният пайдо бўлганидан то шу кунгача аёл зоти бунчалик даражада очилиб кетмаган. Гарчи эркаклар ҳам қолишмаса-да, вазият қўрқинчлидир.\n2) Турмуш ўртоғингизни тахминан бир ойча кузатинг. Ўзига хос кўнгилхушликлари, янги пайдо бўлган қизиқишлари, қулоғига хуш ёқадиган сўзларидан тортиб, сизда йўқ деб ўйлаган ёки ҳақиқатда сиздан тополмаган жиҳатларни аниқланг. Худди айғоқчидек иш тутинг. Албатта, бу вақт давомида қўлингизда диктафон билан юрмайсиз. Бу кузатувларингизни табиий шароитда амалга оширинг. Охир-оқибат қандайдир камчилик ёки қинғир хатти-ҳаракатларни аниқлаштирсангиз, ўзингизни шифокордек тутишингиз лозим. «Дарди»га шифо топиб, турмуш ўртоғингизни яна қайтариб оласиз.\n3) Масаланинг шу ерига келганда иккингизнинг ўртангизда бир маслаҳатчи бўлиши фойдадан холи эмас. Унинг олдига бирга бориб дардингизни айтишингиз ечимни янада осонлаштиради. Эрингиз сизга очмаган сирларини унга очиши мумкин. Аками, домлами, руҳшуносми, кимлигидан қатъи назар битта маслаҳатчингиз бўлсин.\n4) турмуш ўртоғингизнинг кўзи бошқа аёл шамғалат қилаётган бўлиши ҳам мумкин. Бу энг оғир эҳтимол. Даволаш жараёни ҳам узоққа чўзилиши мумкин. Бу муаммони фақат мен айтиб ўтган маслаҳатчи ёрдамида ҳал қила оласиз.\n5) Яна ҳузур-ҳаловатли оилани истасангиз, турмуш ўртоғингизни бошқа аёл билан бирга экани билганингизда, у билан бўлган муносабатларингизни асло тўхтатманг. Уни маломат ва баддуо қилманг. Эски айбларини юзига солманг. Оила катталарини ўртага аралаштирманг. Дўстларига ҳолатни очиб ташламанг. Агар билсангиз, буларнинг бари оловга мой сепиш билан тенг. Ҳузур-халоват илинжида бўлсангиз, турмуш ўртоғингиз хасталикка чалингану, сиз уни даволашга ҳаракат қилаётгандек сабр билан иш олиб боринг. Аллоҳнинг изни билан, сабрингиз хосиласи ўлароқ эрингиз охир-оқибат ақли-хушини йиғиб олиб, сизга боғланади.\n6) Самимий дуолар қилишга ҳеч қачон бепарво бўлманг. Ҳар намозингиздан кейин дуо қилинг. Қалб ва ҳис-туйғулар Аллоҳнинг иродаси боғлиқ эканини унутмаслигингиз керак. Дуо жуда кучли қуролдир. Баддуо фақат йиқитади, дуо эса тиклайди ва юксалтиради.\n7) Бу даврда фарзандларингизни бағрингизга босишни эсингиздан чиқарманг. Оталарига қарши уларни қайрасангиз, хатога йўл қўясиз. Шундоқ ҳам сиз уларга она эканингизни кўрсатаяпсиз. Уларга сиз оғриқ қолдирувчи малҳамдек бўлинг.\n8) Масалан, ёшингиз қирқда ва кўкракларингиз учта туққан аёлнинг табиий кўринишида бўлса, кўкракларингизни жарроҳлик йўли билан ўзгартиришингиз жоиз эмас. Гуноҳкор бўласиз. Гуноҳга қўл уришдан ташқари турмуш ўртоғингиз муносабатида кўп нарса ўзгармаслиги мумкин. Лекин бундан бошқа сабабларда, масалан, қирқ ёшдалигингизга қарамай олтмиш ёшга ўхшаб кўринсангиз ёки яна туғишга тўғри келиб қолганида эмизишнинг имкони йўқ даражада заифлашиб, шифокор томонидан тайинлаганидагина мурожаат этишингиз мумкин бўлади.\nСинглим, бундай ҳолатда асло динингиз кўрсатган чегарадан чиқманг. Аёлларнинг олдидаги энг оғир масалалардан бири мана шу имтиҳондир ва аёллар бу имтиҳондан осон ўта олишмайди. Қанчалик қийин бўлмасин – бу имтиҳон. Жуда сабрли бўлинг. Аллоҳнинг эркакларга берган иккинчи хотинга уйланиш рухсатини борлинигини эсдан чиқармаган ҳолда ўзингизни таҳликага отманг. Бундай масалада эътироз билдиришингиз на эрингизни ундан воз кечиртиради, на сизга тинчлик беради. Фақатгина шайтонни хурсанд қиласиз. Шунинг сабабидан шайтон сизни динингиздан, динингизнинг аҳкомларидан совутмасин. Сизни бу мавзуда гиж-гижлаганларни йўқ деб ҳисобланг. Турмуш ўртоғингиз ўзининг имтиҳонига жавобгар, сиз ўзингизникига.\nМўмин охират инсони.\nОхират инсони нима дегани?\nДунёси қўлидан кетса ёниб-куймайди. Балони сўраманг, лекин бало келганида ўзини йўқотмайдиган мўмин бўлинг. Агар Раббингиз шунча тадбирингизга қарамай сизга синовларини юбораверса, бундан катта муаммо ясаманг. Ўзингизни имтиҳонлар бўлмайдиган, танамиз чиримайдиган жой учун тайёрланг. У ерда бундай дардлар бўлмайди. Аллоҳга омонат қолинг.\n22:00 / 14.02.2020 1660\n21:00 / 08.06.2020 1845\n13:15 / 04.07.2020 1422\n19:38 / 03.02.2020 1902\n19:01 / 22 январь 149\n21:56 / 15 январь 1719\n11:17 / 14.01.2020 96270


МОда етакчи: Ўзбекистон мусулмон-сайёҳлар учун энг жозибадор мамлакатга айланди\n16:32 23 Сентябр 2020\n12:05 15.05.2019 Ҳавола олиш\nМарказий Осиё давлатларида мусулмон-сайёҳлар энг кўп борадиган давлат номи бу гал ўзгарди. Ўзбекистон бу рейтингда Қозоғистонни ортга суриб, етакчи ўринга чиқиб олди.\nТОШКЕНТ, 15 май - Sputnik. Ўзбекистон мусулмон-сайёҳлар учун жозибадор бўлган давлатлар рейтингидан ўрин эгаллади. CrescentRating компанияси ўз расмий сайтида Global Muslim Travel Index тадқиқотлари натижаларини эълон қилди.\nМарказий Осиё "маккаси": Ўзбекистонда туристлар қадами етиши керак бўлган 10та жой\nМарказий Осиё давлатларида мусулмон-сайёҳлар энг кўп борадиган давлат номи бу гал ўзгарди. Ўзбекистон бу рейтингда (22 ўринни) эгаллаб Қозоғистонни (24 ўрин)ортга сурди ва Марказий Осиёда етакчи ўринга чиқиб олди.\n25 ўрин Озарбайжон, 29-ўрин Қирғизистон ва энг охирида, 35-ўрин Тожикистонга насиб этган.\nТадқиқот давомида бутун дунё бўйлаб, шу жумладан, Ислом ҳамкорлик ташкилоти мамлакатлари ва бошқа давлатларда 130 йўналиш таҳлил қилинган.\nТоп-30 рейтингида мамлакатлар тўртта глобал омиллар бўйича баҳоланади: очиқлик, коммуникациялар, атроф-муҳит ва хизматлар. Ушбу индекс туристик соҳа ўйинчилари бўлган давлатлар ва инвесторларга мусулмон-сайёҳлар танловлари борасида ёрдам беришга қаратилган.\nЖорий йилда ИҲТ давлатлари орасида рейтинг тарихида биринчи маротаба Индонезия мутлақ етакчи этиб, тан олинган. Сингапур эса ИҲТ давлатлари рўйхатига кирмайдиган мамлакатлар рўйхатида биринчи қайд этилган.\nМуфтий Усмонхон Алимов дунёнинг энг обрўли мусулмонлари рўйхатидан ўрин олди\nИккала мамлакатга ҳам рейтингда 78 баллдан берилган.\nБиринчи ўнталикка Туркия, Саудия Арабистони ва БАА, Қатар, Марокаш, Бахрайн, Оман ва Бруней киритилган.\nТадқиқотга кўра, 2018 йилда бутун дунё бўйлаб 140 миллионга яқин мусулмонлар, (яъни ҳар ўнинчи сайёҳ) саёҳатга чиққанлар. 2026 йилга келиб ҳалол-сайёҳлар сони 230 миллионга етиши, маблағ эквивалентида эса бу бозор қиймати 300 миллиард долларни ташкил этиши кутилмоқда.\nНаманганда қачон “Hyundai” заводи қурилиши бошланиши маълум бўлди\n“Hyundai Motors” Жанубий Корея компаниясининг инвестицион лойиҳанинг техник параметрларини ҳал этишига қараб, лойиҳани амалга оширишни 2020 йил октябрь ойининг охиригача бошлаш мўлжалланмоқда.\nКарантиндаги тўй: август ойида қайси вилоят ёшлари кўпроқ оила қурди\nДавлат статистика қўмитаси маълумотларига кўра, август ойида республика бўйича энг кўп никоҳ 5035 та қайд билан Фарғона вилоятида кузатилди.\nСловакия ЕИ давлатларидан биринчи бўлиб Лукашенкони қонуний президент сифатида тан олмади\nСловакия ТИВ раҳбари Иван Корчок ўзининг Twitterида ёзишича, Лукашенко мамлакатни бошқариш учун ҳеч қандай қонуний асосга эга эмас.\n16:14 Карантиндаги тўй: август ойида қайси вилоят ёшлари кўпроқ оила қурди\n16:09 Словакия ЕИ давлатларидан биринчи бўлиб Лукашенкони қонуний президент сифатида тан олмади\n15:51 Самарқанд вилоятида "тазйиқ ва зўравонликка қарши курашиш ойлиги" эълон қилинди\n15:49 Наманганда қачон “Hyundai” заводи қурилиши бошланиши маълум бўлди\n14:54 Time дунёнинг энг обрўли 100 кишиси рейтингини эълон қилди


Ситора Фармонова илк бор пластик операция қилдиргани ҳақидаги саволга жавоб берди — фото - 20 Апреля 2022 - www.SheJoT.CoM\nГлавная » 2022 » Апрель » 20 » Ситора Фармонова илк бор пластик операция қилдиргани ҳақидаги саволга жавоб берди — фото\nАктриса, телебошловчи Ситора Фармонова Instagram саҳифасида илк бор операция қилдиргани ҳақидаги саволга жавоб берган.\nСитора Фармонованинг сўзларига кўра, қошини татуаж-растишовка қилмаган. Актриса қошини умри давомида бирор марта ҳам термаган. Шунингдек, у қовоғини олдирмаганини ҳам таъкидлади.\n«Менинг қошимда татуаж-пастишовҳа йўқ. Мен қошимни умуман термайман ва умримда термаганман. Фақатгина тенда чизиб, корректорда тагини очартираман. Қовоғимни эса олдирмаганман ва тегмаганман. ин шаа Аллоҳ умуман тегиш ниятим йўқ. Аллоҳ берган чиройда жуда миннатдорман. Бу ўзимга жуда ёқади», — деб ёзади актриса.\nАввалроқ Ҳосила Раҳимова ҳам гўзал қоматга эришиш учун операция қилдирганди. Хонанда бу ҳақда ўзининг саҳифасида маълум қилган. Унинг сўзларига кўра, 13 йил аввал ўғлини дунёга келтирган вақтда туғруқдан чоклар қолган ва бу чоклар уни мунтазам қийнаб келган. Мазкур операция ёрдамида хонанда чоклардан ҳалос бўлган.\nЛола гўзал қоматга эришиш учун операция қилдирганди. Хонанда бу ҳақда ўз саҳифасида маълум қилган. Лоланинг таъкидлашича, уч маротаба туғруқдан сўнг операцияга муҳтож бўлган. Икки йил давомида жуда кўп шифокорлар билан маслаҳатлашган.\nШунингдек, «Zamonaviy.com» ўзбек шоу-бизнесидаги баъзи аёлларнинг озиш учун қандай усуллардан фойдалангани ҳақида маълумот берган эди.


Ўзбекистондаги консерватизм, «суриш керак» тренди ва ақл марказларига эҳтиёж — Фируз Аллаев билан суҳбат\n08:08 / 26.04.2021\nЖамият ҳаётидаги воқеа-ҳодисаларга бефарқ бўлмай, ижтимоий тармоқларда ўз муносабатини билдириб борадиган бизнесменлар тоифаси секин-аста бўлса-да Ўзбекистонда ҳам шаклланяпти. Kun.uz ана шундай тадбиркорлардан бири, Asaxiy.uz лойиҳаси асосчиси ва раҳбари Фируз Аллаевни суҳбатга таклиф этди.\nТадбиркор билан суҳбатимизда унинг тадбиркорлик фаолиятидан ташқари, бир нечта ижтимоий масалалардаги фикрлари билан ҳам қизиқдик.\n«Битта қарор билан стартапларни кўпайтириб бўлмайди»\n— Ўзбекистон учун стартаплар – янги жараён. 4-5 йил олдин ҳатто долларни конвертация қила олмайдиган давлатда яшардик. Аммо айни пайтда ҳам мамлакатимизда стартаплар бошлаш учун муаммолар бор.\nБиринчи муаммо бутун дунёда стартапларни ушлаб турадиган ва қўллаб-қувватлайдиган венчур фондлар, яъни инвестицион фондлaр Ўзбекистонда йўқ. Жаҳонда янги пайдо бўлган стартап ғояларига инвесторлар ишонч билдириб, қўллаб-қувватлайди. Улар билади, 10 та стартапдан 1-2 тасигина муваффақиятли чиқади, баъзида 10 таси ҳам муваффақиятсиз бўлиши мумкин. Лекин орада биттаси муваффақиятли бўлса, бу қолган ҳамма стартапларга кетган инвестицияни оқлаб кетади.\nЎзбекистонда бу функцияни банклар бажара олмайди. Банклар инвестор сифатида стартапга пул тикиши қийин. Давлат турли имтиёзлар билан берган инвестициялар аслида қайси йўллар билан, қаерга кетишини кўпчилигимиз кўриб турибмиз.\nИккинчидан, инфратузилма муаммоси. Биз стартаплар ҳақида гапиряпмиз, лекин шу вақтнинг ўзида ҳатто вилоят марказларида ҳам энерготизим барқарор эмас.\nИнтернет сифати ва тезлигини қўйиб туринг, бир суткада 2-3 соат чироқ ёнган ҳолатларга дуч келдик. Шунга ўхшаш ҳолат Қарши шаҳрида бўлди, у ерда филиалимиз бор.\nЭлектр токи, газ, сув, йўл, сифатли интернет, темир йўллар, ҳаво йўллар каби инфратузилмалардаги муаммоларни ечмасак, бу муаммолар бир неча йиллар давомида бизни орқага тортишда давом этади. Ҳатто қилинган кўплаб ишларни ҳавога учиради.\nУчинчидан, кадрлар муаммоси. Таълим тизими замондан орқада қолгани, билимли кадрлар қадрланмагани натижасида кўплаб кадрлар кетди. Ичкаридан чиққан кадрлар эса афсуски жаҳон талабларига жавоб бермайди.\nТўртинчидан, менталитет, маънавият муаммоси. Биздаги консерватив, янгиликларни қабул қилмайдиган одамлар янги ғояларни, ўзгаришларни қабул қилишни истамайди.\nЯна маънавият термини ортидан турли-туман ғоялар учун ёпилдик. Бу каби сунъий тўсиқлар натижасида ижодкорлик ва эркин фикрлаш қобилияти тобора пасайиб боради. Бу фақат стартапларни эмас, санъатни ҳам инқирозга олиб келади. Масалан, яхши ўзбек кинолари бир йилда бир марта чиқиб қолиши мумкин. Сўнгги йилларда юқори истеъдодли янги хонанда чиқдими? Йўқ.\nМаънавият дея цензура қилиниб, ғоялар турли хиллиги қисилгани, яъни консерваторлик муаммоси жамиятда ижодий инқирозга олиб келди. Бу ижодий инқироз нафақат санъатда, балки креатив стартаплар пайдо бўлишига ҳам йўл бермайди.\nМуаммолар – комплекс, шу боис стартапларни биргина қарор ёки қонун билан кўпайтириб бўлмайди.\nБилимли кадрлар мамлакатни тарк этаётгани ва «суриш керак» тенденцияси\n— Биздаги талабалар чет элда ўқиб, маълум тажриба билан қайтиб келишини қўллаб-қувватлайман. Ўзим ҳам Францияда ўқиганман, у ерда магистратурани тамомлаб, докторантурани охиригача ўқимай қайтиб келганман.\nБизда олий таълим шу даражада замондан орқага қолганки, сифатли кадр тайёрлашига ишонч қийин. «Вестминстер» ёки «Сингапур» каби баъзи ОТМлар истисно бўлиши мумкин, лекин умумий олганда олий таълим сифатли кадр бера олмайди.\nБиз Ўзбекистондаги энг катта бизнесларни мисол сифатида олиб, ўрганиб кўрганимизда, уларнинг барчасида ё асосчилари, ёки бошқарувчилари четда ўқиган бўлиб чиққан. Бу дегани ҳақиқатан ҳам олий таълимда инқироз бор.\nШунинг учун ҳам кимда имконият бўлса, бориб чет элда ўқиши, ишлашига ижобий қарайман. Агар одам ўзини ўша ерда топса, марҳамат, қолсин. Хорижда қолган тақдирда ҳам, ҳеч бўлмаса оиласига молиявий ёрдам беради.\nЧетга кетган талабалардан 10-20 фоизи келажакда барибир қайтади-ку, ўша қайтганлар бир кун келиб мамлакатда жуда катта ўзгаришлар қилиб юбориши мумкин.\nБу фақат биздаги жараён эмас. Қозоғистонда ҳам, Россияда ҳам шу ҳолат. Павел Дуровни кўпчилик Россияда ўқиган-ку дейди, аслида унинг болалиги Италияда ўтган, отаси ўша ерда профессор бўлган.\nАйтмоқчиманки, ёшлар Америкада, Европада, Японияда, Кореяда, Хитойда ўқиши, бу мамлакатлардан тажриба тўплаб, замонавий дунё қандай ишлашини билиб келиши, бу яхшиликка.\nШунинг учун ҳам сураман деган ёшни суришига қўйиб бериш эмас, имкон бўлса грантлар ишлаб чиқиб, қўллаб-қувватлаш керак. Масалан, 90-йилларда очилган «Умид» фонди. Хорижга ўқишга юборилган талабалар кейинчалик ўша ерларда қолиб кетгани сабаб фонд ёпилган бўлса-да, бугун анча-мунча «умидчи» республикада катта-катта мансабларда ишлаб турибди. Вазирлар орасида ҳам бор улар. Демак, қилинган инвестиция амалда ўзини оқлади.\n«Сўз эркинлиги: чегарани фақат қонун белгиласин»\n— Сўз эркинлиги қонун рухсат берган жойгача мавзуни кўтариш имконини бериши керак. Битта принцип бўлиши керак: қонунда мумкин ёки мумкин эмас. Бўлди, бошқача чегара бўлмаслиги керак.\nҚолаверса, қонунлар имкон борича халқаро стандартлардан келиб чиқиб ёзилиши, улар доимий равишда мукаммаллаштириб борилиши ва имкон борича аниқ-тиниқ ёзилиши керак. Чунки қонунчилигимизда турли хил талқин қилиш мумкин бўлган нормалар кўп.\n«Ўзбекистонга хусусий ақл марказлари керак»\n— Хусусий ақл марказлари Ўзбекистон учун жуда керак. Чунки ақл марказлари атрофида мамлакат келажагини яратадиган ғоя шаклланади. Мустақил экспертлар бутун мамлакат сиёсатини ўзгартириб юбориши мумкин.\nБизга умумий миллий ғоя керак, миллий ғояни эса ақл марказлари шакллантириши керак, миллий ғоянинг ўзи ҳам замонга қараб ўзгариб боравериши керак.\nАфсуски, давлат ва жамият учун жуда керакли ақл марказлари шаклланмаяпти. Блогерлар атрофида бу жараён юз беришига умид қилгандик, лекин аксарият блогерлар обуна йиғиш ва реклама сотиш билан овора бўлиб қолишди.\nБундан ташқари, Ўзбекистонда мустақил эксперт, мустақил аналитиклар етишмаяпти. Шу даражадаги ҳолатдамизки, ижтимоий тадқиқотлар марказлари йўқ бизда. Социологлар йўқ, социология фан сифатида ўлган. Фуқароларнинг кайфиятини ўрганиб, таҳлил қилиб, ечим таклиф этадиган хусусий марказлар йўқ.\nАгар 4-5та зиёли чиқиб, ақл маркази ташкил этишни хоҳласа, давлат уларни қўллаб-қувватлаши керак. Давлатнинг қўллаб-қувватлаши ҳам қанақа – уларнинг ишига аралашмаслиги керак. Чунки давлатнинг аралашмасликдан бошқача тарздаги қўллаб-қувватлаши охири цензурага олиб бориши мумкин.\nАфсуски, хусусий ақл марказлари пайдо бўлишини давлатнинг ўзи ҳам қўрқиб қабул қилса керак. «Юксалиш» ҳаракати пайдо бўлганди, лекин у ҳам кўпроқ давлатнинг позициясига қараб мослашаётган ҳаракат, деб ўйлайман.\nФируз Аллаев суҳбат давомида электрон тижорат, Asaxiy.uz онлайн дўкони очилиши, Ўзбекистонда китобга бўлган талаб, тадбиркор сифатида тўплаган тажрибаси каби мавзуларда ҳам сўз юритди. Тўлиқ суҳбатни видео орқали томоша қилинг.\nДостон Аҳроров суҳбатлашди.


Сана: 15 март - Халқаро истеъмолчилар ҳуқуқларини ҳимоя қилиш куни - zarnews.uz\nСана: 15 март - Халқаро истеъмолчилар ҳуқуқларини ҳимоя қилиш куни\nАҚШда XIX асрнинг 60-80 йилларида темир йўл компаниялари йўловчи ва юк ташиш хизматлари нархларини кескин ошириб юборишлари оқибатида, ушбу хизматлар истеъмолчиларининг норозиликларига, яъни ҳуқуқ ва манфаатларини муҳофаза қилишга қаратилган ҳаракатлар авж олиб кетишига сабаб бўлди. Бунинг натижасида темир йўл тарифлари устидан давлат ўз назоратни ўрнатиб, Сенатда янги махсус орган —штатлараро савдо бўйича комиссияни тузди.\n1968 йилга келиб истеъмолчиларнинг кўплаб тарқоқ умуммиллий ва маҳаллий бирлашмалари Вашингтонда АҚШ истеъмолчилар Федерациясига бирлашди. Бора-бора консюмеристик ҳаракат давлатнинг сиёсий ҳаётига янада кучли таъсир ўтказа бошлади. XX аср 60-йилларига келиб, ушбу ҳаракат АҚШдан Европанинг кўпгина давлатларига тарқалди. У бизнесда ҳам, сиёсатда ҳам муҳим ўрин эгаллади.\nБМТ ҳам ижтимоий ҳаракатга ва уни бутун дунё бўйлаб тарқалишига алоҳида эътибор қаратиб келмоқда. Хусусан, 15 март БМТ томонидан “Халқаро истеъмолчилар ҳуқуқларини ҳимоя қилиш куни” деб эълон қилинган.\nБелгиланган анъанага кўра, Consumer International ҳар йили Бутунжаҳон истеъмолчилар ҳуқуқларини ҳимоя қилиш «йил мавзуси»ни белгилайди. Бу йил Бутунжаҳон истеъмолчилар йили мавзуси - пластик ифлосланиш билан курашишдир.\nКоммунал соҳада 150 ҳолатда истеъмолчилар ҳуқуқлари бузилган


Танзила Нарбаева нутқ сўзлаганда Балиқчи ҳокимининг пешонасидан тер оқди (видео) - EFFECT.UZ\nТанзила Нарбаева нутқ сўзлаганда Балиқчи ҳокимининг пешонасидан тер оқди (видео)\n. 00:02 | 19.10.2020\nШу йилнинг 3 октябрь куни халқ депутатлари Балиқчи туман Кенгашининг навбатдаги сессияси бўлиб ўтди. Ушбу сессияда EFFECT.UZ ходимлари ҳам иштирок этиб, воқеани жойидан ёритишди.\nСессияда Олий Мажлис Сенати Раиси Танзила Нарбаева иштирок этди ва нутқ сўзлади.\nМаълумки, Ўзбекистон Республикаси Президентининг 2020 йил 1 майдаги қарорига асосан ҳудудларни ижтимоий-иқтисодий ривожлантиришни рейтинг баҳолаш тизими жорий этилган эди.\nДавлат раҳбари раислигида 2020 йил 24 сентябрь куни бўлиб ўтган видеоселектор йиғилишида ҳудудларни ижтимоий-иқтисодий ривожлантириш ва тадбиркорликка кенг йўл очиб бериш орқали аҳоли турмуш даражасини ошириш борасидаги ишлар танқидий муҳокама этилди. Республика бўйича ўтказилган рейтинг кўрсаткичларида Балиқчи тумани “қониқарсиз” деб баҳоланган эди.\nСессияда Балиқчи туман ҳокими, шунингдек, секторлар раҳбарларининг ҳисоботи эшитилди. Туманда аҳоли жон бошига саноат маҳсулотлари ҳажми 1 млн. 477 минг сўмни ташкил этиб, вилоят кўрсаткичидан 1,2 марта кам, чакана савдо ҳажми эса вилоят бўйича 13-ўринда. Аҳоли жон бошига экспорт ҳажми 69 АҚШ долларини ташкил этиб, туманлар орасида 15-ўринга тушиб қолган. Саноат маҳсулотларининг экспортдаги улуши бор-йўғи 9 фоиздир.\nВақтинча ишлаш учун хорижга кетганлар иқтисодий фаол аҳолининг умумий сонидаги улуши 26,4 фоизга етган. Фаолият кўрсатаётган субъектлар таркибида 3 йилдан ортиқ фаолият кўрсатаётган тадбиркорлик субъектларининг улуши 58 фоиз. Бундан кўриниб турибдики, ташкил этилаётган тадбиркорлик субъектларининг 42 фоизи 1-2 йилда ёпилиб кетмоқда. Уларнинг фаолиятига кўмаклашиш борасида давлат идоралари томонидан тегишли чоралар кўрилмаяпти.\nҚолаверса, рўйхатдан ўтган тадбиркорлик субъектларининг 62,8 фоизи 2020 йилнинг ўтган даври мобайнида умуман фаолият юритмаган. Шунингдек, жорий йилнинг ўтган даврида 286 та тадбиркорлик субъекти янги ташкил этилган бўлса, 228 таси ўз фаолиятини тугатган.\nСенат Раиси ўз нутқида бугунги кунда кичик бизнес ва хусусий тадбиркорлик – иқтисодий тараққиётнинг локомотиви бўлиб, аҳолини иш билан таъминлаш ва бу орқали уларнинг турмуш даражасини оширишнинг асосий манбаи ҳисобланишини таъкидлаб, туманда бу борада амалга оширилаётган ишлар қониқарли эмаслигини билдирди. Йўл қўйилган камчиликларни бартараф этиш бўйича ишлаб чиқилган “йўл харитаси” лойиҳасини яна бир бор қайта кўриб чиқиш кераклиги, унга депутатларнинг таклифларини киритиш зарурлигини қайд этди.\nБундан ташқари, “йўл харитаси”да мавжуд муаммоларни ҳал этиш бўйича муддатлар аниқ белгиланмаганлиги, тадбиркорларнинг мурожаатлари билан ишлаш юзасидан ҳеч қандай аниқ чора-тадбирлар келтирилмаганлиги тўғрисида сўз юритди. Шунингдек, халқ вакили сифатида ҳудудидаги муаммоларнинг ҳал этилиши, айниқса, тадбиркорликни ривожлантиришга тўсиқ бўлаётган омилларнинг бартараф этилиши борасида депутатлик назоратини кучайтириш кераклигига урғу берди.\nСессияда билдирилган таклиф ва фикр-мулоҳазаларни инобатга олган ҳолда “йўл харитаси”ни уч кун муддат ичида қайта кўриб чиқиш зарурлиги таъкидланди.\nTeglar:Baliqchi, Жасур Абдураимов, Танзила Нарбаева\n18 октябрь: Ўзбекистонда 308 ҳолатда касаллик қайд этилди, умумий беморлар 63303 нафарга етди\nҲақиқат излаб чарчаган отахон (видео)\nЎзбекистон парламенти жаҳон мамлакатларининг 190 та қонун чиқарувчи органи орасида 37-ўринда эканлиги маълум бўлди\n“Россия билан ҳамкорлик “халқ дипломатияси”ни фаоллаштиришни тақозо қилмоқда” – Танзила Нарбаева\nТанзила Нарбаева Россияда Валентина Матвиенко билан учрашди


Маълум бўлишича, сайёрамизда одамлар жуда оғир ва экстремаль шароитда истиқомат қилишга тўғри келаётган жойлар аллақачон пайдо бўлган.\nМутахассислар дунёнинг интерактив харитасини ишлаб чиқди. Унда ҳар бир минтақа учун ҳароратнинг максималь комбинацияси ва намлик нисбати акс эттирилди. Ушбу кўрсаткич инсон организмига тушаётган иқлим оғирлигини ўзида акс этади. Тадқиқот натижалари Science Advances журналида эълон қилинди.\n«Бундан аввал биз бир неча ўн йилдан кейин нима юз беришини башорат қилган эдик, бироқ энди кўряпмизки, ҳозирданоқ катта ўзгаришлар рўй бермоқда», дейди Колумбия университети илмий ходими, мазкур мақоланинг муаллифи Колин Рэймонд.\nТадқиқот муаллифларининг эътибор беришича, экстремаль ҳарорат ва намликнинг нисбати улар кузатувни олиб борган вақт мобайнида икки баробарга ортган. Олимлар тузган жадвалда иқлим ўзгаришлари натижасида одамларнинг яшаши қийин бўлиб кетадиган жойлар ва мамлакатлар рўйхати қўйидагича келтирилган:\n1. Форс ва Мексика кўрфази соҳилларига яқин жойлар, Ҳинд океани соҳиллари.\n2. Ҳиндистон, Бангладеш ва Покистоннинг катта қисми.\n3. Қизил денгиз соҳилларида ҳамда Калифорнияда.\n4. Жануби-Шарқий Осиё, жанубий Хитой, субтропик Африка ҳудудларининг бир қисмида.\n5. Кариб ҳавзаси ҳудудида.\n🕔12:07, 22.05.2020 ✔87\n🕔12:07, 22.05.2020 ✔84\n🕔12:07, 22.05.2020 ✔85\n✔ 87 🕔 12:07, 22.05.2020\n✔ 84 🕔 12:07, 22.05.2020\n✔ 85 🕔 12:07, 22.05.2020\n✔ 19 🕔 12:06, 22.05.2020\n✔ 289 🕔 23:05, 29.08.2019


Ўзбекистон президенти Навоийда ярим миллиард долларлик кимёвий завод қуришни буюрди\n17 май 2021, Тошкент вақти: 03:16\nЎзбекистон Президенти Ислом Каримов ярим миллиард долларлик кимёвий завод қуриш тўғрисида қарорга имзо чекди. “Навоийазот” ширкати базасида қурилиши айтилаётган поливинилхлорид, каустик сода ва метанол ишлаб чиқарувчи корхонага доир лойиҳанинг қиймати 439,8 миллион АҚШ долларига тенг экани айтилмоқда расмий хабарномада.\nCA-News нашрининг Жаҳон агентлигига таяниб хабар қилишича, мазкур лойиҳанинг техникавий-иқтисодий асосланишига доир режа тасдиқланган. “Ўзкимёсаноат”га қарашли “Навоийазот” ширкати заводни қуриб бериш тўғрисида Хитойнинг China САМС Engineering Со ширкати билан шартнома имзолаган.\n“Навоийазот” хитойликларга шартнома бўйича қурилиш харажатларининг 15 фоизини аванс тарзида тўлай олиши учун Ўзбекистон қайта қуриш ва тараққиёт жамғармаси 65,97 миллион АҚШ доллари миқдорида кредит тақдим қилиши айтилмоқда.\nЛойиҳанинг қолган қисмини молиялаштириш учун 373,83 миллион доллар миқдоридаги хорижий узоқ муддатли кредитларини жалб қилиш режалаштирилмоқда.\nЛойиҳа якунланганидан кейин янги заводда йилига 100 минг тонна поливинилхлорид, 75 минг тонна каустик сода ва 300 минг тонна метанол ишлаб чиқарилиши айтилмоқда.


Блогер хавфсизлик сабабли Қирғизистондан мажбуран чиқиб кетишини эълон қилди\nАбдиль Сегизбаев и Юлия Барабина\nҚирғизистондаги таниқли блогер Юлия Барабина Бишкекдаги квартирасида тинтув ўтказилгандан сўнг, мамлакатни тарк этишга мажбур бўлганлигини эълон қилди.\nБарабина ва президентликка номзод Абдил Сегизбаевнинг сайловчилар гуруҳининг 3 аъзоси 3 февраль куни ўтказилган тинтувлар ҳамда компьютерлар ва смартфонларни мусодара қилишдан кейин Миллий хавфсизлик давлат қўмитаси (МХДҚ ходимлари томонидан сўроқ қилинди.\nЯқинда бўлиб ўтган сайловлар пайтида амалдаги президент Садир Жапаровни кескин танқид қилган Миллий хавфсизлик давлат қўмитасининг собиқ раҳбари Сегизбаев 10 январь куни бўлиб ўтган президентлик сайловларида Жапаров ғолиб деб эълон қилинганидан икки ҳафта ўтгач ҳибсга олинган.\n15 февраль куни Барабина маҳаллий оммавий ахборот воситаларига МХДҚ ходимлари унга ва Сегизбаев жамоаси аъзоларига тинтувлар ва сўроқлар номаълум шахсларнинг Барабинанинг Фаcэбоок ижтимоий тармоғидаги Правдоруб номли мазмуни тўғрисидаги шикояти билан боғлиқлигини тушунтирганлигини айтди. Миллий хавфсизлик давлат қўмитаси маълумотларига кўра, шикоятда баъзи материаллар «миллатлараро ва диний низоларни қўзғатаётгани» даъво қилинган.\nБарабинанинг сўзларига кўра, берилган шикоят сиёсий асосга эга кўринади, чунки терговчиларнинг саволлари унинг блогидаги материаллар ҳақида эмас, балки уларнинг остида жойлаштирилган номаълум шахсларнинг изоҳлари эди.\nБарабинанинг блогида собиқ президентлар ва амалдаги президент Жапаровнинг танқидлари бор, материаллар, шунингдек, мансабдор шахслар ўртасидаги коррупция, жумладан, Қирғизистон божхона хизмати бошлиғининг собиқ ўринбосари Раимбек Матраимовнинг фаолияти ҳақида.\nБарабина, Қирғизистонга ватанга етиб бориш хавфсиз деб ҳисоблагандагина қайтиб келишини айтди.\nҚирғизистон инқирозга юз тутмоқда: октябрь ойида бўлиб ўтган парламент сайловлари ҳукуматнинг истеъфога чиқишига ва президент ваколатларини Сооронбай Жээнбековнинг истеъфосига олиб келган норозилик намойишига айланди.\nЖапаров — ўтган кузги тартибсизликлар пайтида намойишчилар томонидан қамоқдан озод қилинган таниқли сиёсатчилардан бири. У 2013 йил октябрь ойида Қирғизистоннинг шимоли-шарқида кончилик компаниясига қарши намойиш пайтида гаровга олинганликда айбланиб 10 йиллик қамоқ жазосига ҳукм қилинган эди.\nХалқаро кузатувчиларнинг фикрига кўра, 52 ёшли Жапаровнинг ғолиб деб топилган сайловлар асосий ҳуқуқ ва эркинликларга ҳурмат муҳитида бўлиб ўтди, аммо «тўлиқ адолатли» бўлмаган.


Жиззахда аҳоли қўйлари кимга ем бўлди?\nЖиззахликлар ҳар битта қўйига ойига 4 минг сўмдан ҳақ тўлаб, ёлланма чўпонларга боқтиради.\nПахтакор туман ҳокими бошчилигида Жиззах туманидаги аҳоли қўйлари даладаёқ сўйиб, олиб кетилгани айтилмоқда.\nЖиззах вилоятининг Жиззах туманидаги аҳоли қўйларини боқиб юрган ва исми ошкор қилинмаслигини сўраган чўпон ихтиёридаги 6та қўй далаёқ сўйдирилиб, олиб кетилди.\nЧўпондан олинган маълумотга кўра, у ва шериги қўйларни боқиб юрган жойга бир неча кун муқаддам Пахтакор тумани ҳокими, ИИБ раҳбари ва 6 нафар милиция ходими қассоб билан келган.\nБу чўпонда қўйини боқтирган Жиззахликлардан бири Тошпўлат Қобилов воқеани шундай ҳикоя қилиб берди.\n- Олти нафар милиция ходими, ҳокимни ўзи, яна битта қассоб бўлган. Иккита чўпон канал бўйича боқиб юрган экан қўйларни. Кела солиб, сўйиб-сўйиб олиб кетганда,- дейди жиззахлик суҳбатдошларимиздан бири.\nУнинг айтишича, чўпонлар аҳоли қўйларини боқаётганини айтиб, эътироз билдиришга уринган, аммо уларга ҳеч ким қулоқ солмаган.\n- Ўзимиз саралаб оламиз, деган. Чўпон "орриқларини олинглар ҳеч бўлмаса", деса ҳам қулоқ солмаган. Семиз-семиз қўчқорлардан бир олтитасини даланинг ўзида сўйдириб, олиб кетган. "Нима гапинг бўлса, бор ҳокимингга айт", деган чўпонга. Қўйларни нимага сўйдиришганини айтмаганда. Биз энди ҳашарчиларга бўлсак керак, деяпмиз энди,- дейди Жиззах туманида истиқомат қиладиган Тошпўлат ака.\nВоқеадан бироз ўтиб, далага борган бу суҳбатдош чўпонга берилган 10дан ортиқ қўйини ўша заоҳитёқ қайтариб олиб келганини айтди.\n- Ўзимининг туманга ҳайдаб олиб ўтдикда, дарров уйга олиб келиб қўйдик. Ким билади, яна қолганларини ҳам сўйдириб олиб кетса-чи?!- дейди жиззахлик бу суҳбатдошимиз.\nОдамларнинг олтита қўйини дала ўртасида бўрига олдиргандай, куйиб қолган чўпон энди бу қўйлар ҳаққини ўзи тўлашга мажбур бўлмоқда. У билан билвосита боғланишимизга кўмак берган жиззахлик суҳбатдошимиз Тошпўлат Қобиловга жавобан чўпон: "Ўзим тўлайманда энди. Бошқа чора йўқ", дебди.\nОзодлик мухбири бу ҳодисанинг бош қаҳрамони экани айтилган Пахтакор тумани ҳокими Эргаш Солиев билан боғланишга муваффақ бўлди. Ҳоким жаноблари бундай воқеа бўлганини мутлақ инкор қилди.\n- Бундай воқеа бўлмаган. Бу нотўғри маълумот,- деди Пахтакор тумани ҳокими Эргаш Солиев.\nБу акцияда иштирок этгани айтилган Пахтакор тумани ИИБ раҳбарияти билан боғланишнинг имкони бўлмади.\nАммо, Жиззахда бу йилги пахта йиғим-терим кампаниясини кузатиб келаётган инсон ҳуқуқлари ҳимоячиси Бахтиёр Ҳамроев ўз манбаларига таянган ҳолда расмийларнинг бу инкорларини кескин танқид қилди.\n- Шу ишни қилдик, дермиди?! Демайдида. Ҳашарчиларга берилаётган озиқ-овқат масаласи чатоқ бу йил. Мана менинг ўғлим пахтага чиқаяпти. Суриштирсам, берган овқати- вермишел, макарон, яна вермишел, яна макарон. "Чумчуқнинг калласидек гўшт йўқ косада", деяпти.\nҲуқуқ фаоли шахсан далага бориб, коллеж ўқувчиларига берилаётган таомни кўздан кечирганини айтар экан, коллеж раҳбариятига арз қилганини қўшимча қилди.\n- Шундан кейин сал ўнглангандай бўлди. Лекин яна шу аҳвол. Фақат бир марта - Ўқитувчилар ва мураббийлар кунига ош дамланибди, холос. Бўлмаса, бу болалар терган пахтанинг 70 фоиз ҳаққи овқатга олиб қолинади ва шунча пул эвазига фақат макарон ва вермишел бериляпти. Бу ҳар доим шундай бўлиб келган,- дейди жиззахлик ҳуқуқ фаоли Бахтиёр Ҳамроев.\nЖиззах туманида аҳоли мол-қўйларининг сўйдириб олиб кетилиши илк бор кузатилаётгани йўқ.\nБунга қадар ҳам пахтага тушиб кетгани айтилиб, аҳоли молларининг дала бошидаёқ сўйдирилгани кузатилган эди. Ҳуқуқ фаолларига кўра, ўшанда ҳам бу ишни туман ҳокимлиги мутасаддиси, милиция ходимлари ва қассобдан иборат гуруҳ бажарган эди.\nБундан ташқари, айни сабаб билан бисотидаги биттагина сигири сўйилиб, маблағи давлат ҳисобига ўзлаштирилганини айтиб, хоразмлик тингловчи Тоҳиржон ҳам Озодликка боғланган эди.\n- Молинг пахтага тушди, дедида шартта даланинг ўзида сўйиб, олиб кетди гўштини. Ҳозир ким молини пахтага туширади. Ҳамма қўрқиб қолганку. Бу бир баҳона бўлдида, шу билан биттагина молим кетдида,- деган эди айни пахта терими авжида каттагина сигиридан айрилган хоразмлик Тоҳиржон.\nАммо қўшимча қилиш керакки, сўйилган мол-қўйларнинг эгалари ўзлаштирилган гўшт ҳашарчиларга тортиқ қилинганини тахмин қилмоқдалар, холос.\nМол-қўйлар нега ва қай асосда сўйилмоқда, фуқаро шахсий мулкининг бу таҳлит тортиб олиниши қайсидир шаклда ҳужжатларда битилаяптими ва ниҳоят, гўшт ҳақиқатда ҳашарчиларнинг қозонига бориб тушаяптими ёки йўқми - бу саволлар очиқ қолмоқда.


Ўқув зали мудири И. Курбанова тадбирни очар экан, бугунги Ўзбекистон кўпмиллатли, гуллаб-яшнаётган, иқтисоди ривожланган давлат эканлиги, буларнинг барчаси мамлакатимизда тинчлик-осойишталик, барқарорлик ҳукм суриши, шунингдек, юртимизда умргузаронлик қилаётган халқларнинг дўстлиги, ўзаро ҳа мкорлиги натижаси эканлигини таъкидлади.\nИ. Курбанова муp Country» мавзусидаги кўргазмага тақдим этилган нашрларга эътиборни қаратди. Кўргазмадан Президент И. Каримов асарлари, Ўзбекистон тарихига оид китоблар, Ўзбекистон Республикаси Мустақиллигига оид адабиётлар, инглиз тилида матбуот нашрлари мақолалари ўрин олган.\nКлуб қатнашчилари мустақиллик йилларидаги ўзгаришлар ҳақида гапирдилар, турли соҳалар – таълим, маданият, тиббиёт, илм-фан, спорт ва технологияларга тўхталиб ўтдилар. Ўзгаришлар уларнинг ҳаётига қандай таъсир этганлигини мисоллар билан баён этдилар. Замонавий таълим муассасаларида ўқиш имкони нафақат Ўзбекистонда балки чет давлатларда ҳам яратилганлиги ҳақида тўлқинланиб гапирдилар. Шаҳримиз, кўчалар ва ҳатто кутубхона ҳам ўзгарганлигини айтиб ўтдилар. Мунозара клуби лидери Баҳодир Ибрагимов Мустақиллик туфайли халқимиз чинакам бахтга муяссар бўлганлиги, ривожланиш ва яратувчилик йўлидан тинчлик ва тараққиёт сари олға бораётганлигини таъкидлаб ўтди.\nТадбир сўнггида инглиз тилида “Ўзбекистон – жонажон ўлкам” викторинаси Аҳад Комилов томонидан ўтказилди.


WBC янгиланган рейтинги: ўзбекистонлик боксчилар ўринларида ўзгаришлар кузатилди » Sangzor.uz - Инновацион ахборот портали\nSangzor.uz » Спорт » WBC янгиланган рейтинги: ўзбекистонлик боксчилар ўринларида ўзгаришлар кузатилди\nWBC янгиланган рейтинги: ўзбекистонлик боксчилар ўринларида ўзгаришлар кузатилди\nБутунжаҳон бокс кенгаши (WBC) январь ойи учун профессионал боксчиларнинг янги рейтингини эълон қилди. Унга кўра, ўзбекистонлик 10 нафар боксчи мазкур рейтингдан ўрин эгаллади, дея хабар қилади «GoSport».\nЯрим ўрта (-66,68 кг) вазн тоифаси вакили Қудратилло Абдуқаҳҳоров (17-0, 9 КО) янги рейтингда бир ой олдинги ўрнидан икки поғона пастлаб 7-ўринга жойлашди. Айни вақтда у IBF рейтингида биринчи, WBO рейтингида эса 9-ўринларни эгаллаб турибди.\nРейтингнинг халқаро миқёсида тан олинган Топ-15 лигида бошқа ўзбекистонлик боксчилар жой олмаган. Аммо WBC бошқа рейтинглардан фарқли равишда 40 кишидан иборат рейтингни тузиб чиқади. Мазкур кенгайтирилган рейтингда яна саккиз нафар ўзбек боксчиси эътироф этилган.\nWBC кенгайтирилган рейтингида супер ўрта (-76,2 кг) вазн тоифасида рингга чиқаётган Бектемир Мелиқўзиев (5-0, 4 КО) илк марта пайдо бўлди. У рейтингда ўз вазн тоифасининг 39-ўрнида қайд қилинган.\nКенгайтирилган рейтингда энг юқори кўтарилишни супер енгил (-63,5 кг) вазн тоифасида рингга чиқаётган Шоҳжаҳон Эргашев (18-0, 16 КО) қайд этди. Эргашев ўтган ойга нисбатан бир йўла 7 поғона юқорилаб 25-поғонадан жой олди. Мазкур вазн тоифасининг яна бир вакили Шаҳрам Ғиёсов (9-0, 7 КО) эса бир поғона юқорилаб, 21-ўринда қайд қилинган. Биринчи ўта енгил (-48,99 кг) вазн тоифаси вакили Ҳасанбой Дўсматов (1-0, 1 КО) эса ўтган ойдаги ўрнидан уч поғона юқорилаб, 31-ўриндан жой олган.\nЎта оғир (+90,7 кг) вазн тоифаси вакили Баҳодир Жалолов (6-0, 6 КО) 39-ўринни, супер енгил вазнда WBC Asia чемпионлик камари соҳиби Анвар Туропов (5-1, 4 КО) эса 40-ўринни ва ярим ўрта вазнда WBC МДҲ ва славян мамлакатлари минтақавий чемпионлик камари соҳиби Жамшидбек Нажмиддинов (14-1, 11 КО) ҳам 40-ўринни сақлаб қолган.\nСупер ярим ўрта (-69,85 кг) вазн тоифасида рингга чиқаётган Исроил Мадримов (4-0, 4 КО) ўтган ойдагидан уч поғона пастлаб 34-ўриндан жой олган.\nАҳмадалиевнинг жаҳон чемпионлик камари ҳимояси учун жанги Ўзбекистонда ўтказилиши мумкин!\nФазлиддин Ғоибназаров рингга қайтди ва биринчи раунддаёқ рақибини нокаутга учратди (видео)


Илм. Савдода ҳалоллик | Shosh.uz\nБош саҳифа » Ислом » Илм. Савдода ҳалоллик\nИслом динида кишилар ўртасидаги тадбиркорлик, ишбилармонлик ва ҳамкорлик муносабатларини ўзига хос ҳусусиятлари ва нозик жиҳатларига доир масалалар муфассал баён қилинган бўлиб, инсонларни доимо ҳақ ва адолатга риоя қилишга тарғиб этилади. Ҳақ ва адолат кишининг ҳуқуқ ва мажбуриятларини ташкил этади. Аллоҳ таоло Наҳл сураси 90 оятида бу ҳақида шундай дейди:\n“Албатта, Аллоҳ таоло адолатга, эзгу ишларга ва қариндошга яхшилик қилишга буюрур, ҳамда бузуқчилик, ёвуз ишлар ва зулмдан қайтарур”.\nМуфассирлар оятдаги адолатни 3 қисмга бўлишган:\nИнсоннинг Аллоҳга адолати, Аллоҳга эътиқод қилиши.\nИнсоннинг нафси билан жисми ўртасидаги адолати. Яъни ўзини ҳалок этувчи нарсалардан узоқ тутиши.\nИнсонлар орасидаги адолат, яъни инсофли бўлиш бошқаларнинг ҳақига ҳиёнат қилмаслик.\nПайғамбар с.а.в. айтдилар: “Бир киши алдов билан бировнинг ҳаққини олса, Аллоҳ уни жаҳаннамга дохил қилади ва жаннатдан йироқлаштиради” дедилар. Шунда бир киши: “Эй Аллоҳнинг Росули! Агар у ҳақ қийматсиз арзимас бир нарса бўлсачи?” деб сўради. Пайғамбар с.а.в.: “Ҳатто мисвок дарахтидан бир шоҳ парчаси бўлса ҳам”, деб таъкидладилар.\nИслом шариатида ҳалоллик муҳим ўрин тутиб, у инсон умри хотиржам, осойишта ва фаровонлик билан ўтишига гаров, десак муболаға бўлмайди. Ҳалоллик бу инсон табиатидаги энг гўзал туйғу бўлиб, айнан мана шу туйғу орқали ўзгаларнинг меҳр-муҳаббатини қозонади. Инсонлар бир бирлари билан ўзаро алоқалар вақтида бошқаларининг ҳақларига тажовуз қилмасликлари лозим.\nИслом дини савдо сотиқда ҳалол бўлишликни тарғиб этади. Аллоҳга беадад шукрлар айтамизки, юртимиз мустақиллиги шарофати ила бозор иқтисодиёти жорий бўлди. Авваллари ҳатто ўзимизнинг миллий ҳунармандчилигимиз маҳсулотини ҳам эркин холда бозорга олиб чиқа олмасдик. Тижоратчи, тадбиркорнинг номини “чайқовчи” деб камситилар эди. Мана энди савдо-сотиқ ишларимиз эмин эркин, тижорат учун ҳатто бемалол қатнаш имконияти туғилди. Катта ва кичик тадбиркорларнинг эркин фаолияти учун ҳукуматимизнинг қатор қарорлари чиқиб турибди. Бунга фақат шукр қилишимиз ва ўзаро муомалатларимизда адолатли ҳамда инсофли бўлишимиз даркор.\nҲар бир амалга оширадиган ишимизни тўғри, мукаммал ва инсон манфаатларини кўзлаб юборилган ислом динимиз ҳаётимизда кўп учрайдиган савдо бобида ҳам кўрсатма берган.\nМуборак Аллоҳнинг каломи, Пайғамбаримиз с.а.в. иршодлари ва буюк уламоларимизнинг мўътабар китобларида савдо-сотиқнинг ҳам алоҳида одоблари, кўрсатмалари таъкидланган. Жумладан, аввало:\n1. Сидқи муомала. Сотувчи маҳсулотини нави, сифати, жинси, асоси ва ҳаражатлари ҳақида ёлғон аралаштирмай унинг ҳақиқий сифати билан тавсифлаш.\nАллоҳ таоло Қуръони каримда: “ (Савдо сотиқда ўлчов ва торозидан) уриб қолувчи кимсалар ҳолига вой! Улар одамлардан (бирор нарсани) ўлчаб олган вақтларида тўла қилиб оладилар, одамларга ўлчаб ёки тортиб берганларида эса уриб қоладиган кимсалардир.”\nРосулуллоҳ с.а.в. Мадинага келган вақтларида у ерда Абу Жуҳайна деган киши бор эди. Унинг 2 та ўлчов асбоби бор бўлиб, бири билан ўзига тортиб олиб, бошқаси билан одамларга тортиб берар эди. Шу боис Аллоҳ таоло ушбу оятни нозил қилди.\nТарозидан уриш, литрдан, метрдан, ҳажмдан, донасидан уришнинг барчаси ёлғон ҳисобланади.\nСолиҳлардан бирлари айтадилар: “Бир беморни кўргани бордим. Ўлими яқинлашиб, ўзини билмай ётган экан. Унга ҳар қанча шаҳодат калимасини талқин қилсам ҳам, тили ҳеч айланмасди. Ўзига келгач: “биродар шаҳодатни бир мунча талқин қилсам ҳам тилингиз ҳеч айланмади, тинчликми ўзи?, деб сўрадим. У бўлса: “Тарозининг палласи тилимни босиб гапиртирмай қўйди” деди. Нега тарозидан уриб қолармидингиз? деб сўрасам у: “Йўқ ундай эмас. Бироқ тарозини ўз вақтида тўғрилигини текшириб турмасдим”, деб жавоб берди.\n2. Муомалада бағрикенг бўлиш.\nНабий с.а.в.: “Қачон сотганда ҳам, сотиб олганда ҳам, ҳаққини талаб қилганда ҳам бағрикенг карамли бўлган одамни Аллоҳ раҳм қилсин”, дедилар.\nМусулмон одам доимо карамли, саҳоватли бўлиши керак. Айниқса олди-сотди ва ҳақ талаб қилиш пайтида, мумсиклик қилиб, тийиннинг устида етти думалаб туриб олиш барака келтирмайди. Балки саҳийлик сотувчидан оз-моз нархидан ўтиб бериши, олувчидан маҳсулотни пасга урмай меъёрида олиш Аллоҳнинг раҳматига, хайр-баракага сабаб бўлади.\n3. Қасам ичишдан тийилиш, гарчи сўзи рост бўлса ҳам.\nРосулуллоҳ с.а.в.: “Савдода кўп қасам ичишдан эҳтиёт бўлинглар. Чунки қасам (молни) ўтказсада баракасини ўчиради”, дедилар.\nБаъзи бир савдогарлар ўз молини ўтказиш учун ёлғон гапирадилар, ҳатто қасам ичадилар. Харидорлар уларнинг гапларига, қасамига ишониб молини сотиб олади. Аммо келадиган фойда кўп қолсада аслида унинг баракаси бўлмайди.\nРосулуллоҳ с.а.в. “Молни сотишда кўп қасам ичишдан сақланинг! Чунки қасам билан сотилгандан кейин баракаси ҳам бирга кетади”.\nШунинг учун савдогар ростгўй бўлиши керак, қасам ичиб молини ўтказишга уринмаслиги лозим. Ростгўйлик билан, бировни алдамасдан қилинган савдода барака бўлади. Эгасига фойдаси юқади ва ҳалол бўлади.\nРосулуллоҳ с.а.в. ҳадисларида: “Ростгўй, омонатли тижоратчи набийлар, ростгўйлар ва шаҳидлар билан биргадир”, дедилар.\n4. Бировнинг махсулотини ёмонламаслик.\nРосулуллоҳ с.а.в.: “Савдода нажш қилманг!” деганлар.\nЯъни нажш дегани, сотувчи томондан бир одам ёқланиб келган харидорга қимматроқ сотиш мақсадида ёлғондан унинг кўзи олдида қимматга сотиб олиш.\n5. Хайр-эҳсонни кўп қилиб туриш.\nҚайс ибн Абу Ғарза р.а.дан ривоят қилинади: “Росулуллоҳ с.а.в. нинг даврларида “даллол” деб номланар эдик. Росулуллоҳ с.а.в. бизнинг олдимиздан ўтдилар ва бизларни ундан яхшироқ исм билан номладилар: “Эй тожирлар жамоаси! Албатта, савдода беҳуда нарса ва қасам ҳозир бўлади, бас уни садақа ила аралаштиринг!”, дедилар.\nЧунки савдогар савдо мобайнида воқеъ бўлиб турадиган камчиликларига, бекордан бекор гапирган беҳуда гап сўзларни айтиб ёки ишларни қилиб қўйишлари, ҳатто қасам ичишлари ҳам мумкинлиги эътиборидан тез-тез садақа қилиб туришлари каффорат бўлади.\nТижоратчиларнинг иши қийин, чунки ҳар бир лаҳзада бировнинг ҳаққи устида туради.\nИмом Абу Ҳанифа р.а.нинг машҳур шогирдлари Имоми Муҳаммад р.а.дан: “Тақво ҳақида бир китоб ёзсангиз” деб илтимос қилганларида, у киши: “ёзиб қўйганманку”, дедилар. Шунда: “У қайси китоб?” дейишганда, “Китобул байъ тижорат китоби”, деб жавоб берган эканлар. Бу зотнинг “Ким тижоратни тўғри қилса, шунинг ўзи тақво дегани”, бўлади.\nЗеро, асосий энг катта тақво, инсон луқмасининг ҳалол бўлишидадир.\nҲаром касб ҳаром ризқнинг ёмон оқибати. Мусулмон киши харомдан ҳазар қилишда ўта масъулиятли бўлиши керак.\nҲозирги кунда юртимизда тадбиркорларимизга кенг имкониятлар берилганлиги боис, тижоратчиларимиз халқимиз эхтиёжлари, талабларини қондирадиган ҳар турли маҳсулотларни ишлаб чиқаряптилар, ўзимизда кам учрайдиган, қишин-ёзин мавсумий маҳсулотларни эса дунёнинг қайси жойидан топиб бўлса ҳам келтириб бозорларимизни тўлдириб, етказиб турибдилар. Мана бундай машаққатлар билан ҳалол касб орқали топган маблағларидан кексалар уйи, меҳрибонлик уйига, мактаб, боғча каби муассасаларга ёрдам бериб келмоқдалар.\nПайғамбар с.а.в. ҳалол ризқ топиш фазилати ҳақида шундай дедилар: “Кимки тиланчилик қилишдан сақланиш, оиласини боқиш ва қўни-қўшниларига мурувват кўрсатиш мақсадида ҳалол йўл орқали ризқ топиш билан машғул бўлса, қиёмат куни у Аллоҳ таолога юзи ёруғ бўлган ҳолида йўлиқади”, дедилар.\nПайғамбар с.а.в.: “Садақа 70 хил балони даф қилади, у балоларнинг энг енгили мохов ва песлик касаллигидир”.\nАнас р.а. дан ривоят қиладилар, Набий с.а.в. айтдилар: “Моли бор одам молидан, илми бор илмидан, қуввати бор қуввати билан садақа қилсин”, дедилар.\nTags илм Илҳомжон Мадалиев Муйи Муборак одоб савдо Уккоша хулқ ҳалоллик\nPrevious Одам савдосидан огоҳ бўлинг!\nNext Жуда катта (супер) Ой\nPost Views: 377 1-қисмни ўқиш… Сура ва оятлар тартиби Шундай қилиб, Қуръони карим Расулуллоҳ соллаллоҳу …\nOZODOVA GULLOLA: Juda zo'r ma'lumot berilgan bayrog'imiz haqida menimcha bu ma'lumotlarni barcha...\nndyu: Assalomu-aleykum. Yaqinda qaynonam olamdan o'tdilar,joylari jannatda bo'lsin. Ho...


Келин сабрининг чеки борми? - 15 Февраля 2013 - Www.Samimiyat.com | Best online original wap sayt\nShanba, 08.08.2020, 08:03\nBosh sahifa » 2013 » Fevral » 15 » Келин сабрининг чеки борми?\nКелин сабрининг чеки борми?\nСизнинг эътиборингизга иккита мавзуни тақдим қиламиз. Уларни ўқинг ва фикр билдиринг. Фикрингиз биз ва айнан мана шу мухлислар учун муҳим. Сабаби, сиз қолдирган муносабатларни улар "Даракчи" газетаси орқали ҳам ўқишади...\nУшбу воқеани бир таниш аёл айтиб берганди. Ундан жуда таъсирлангандим. Ўйлайманки, ҳаммага ибрат бўлади...\n- Ота-онамнинг қаршиликларига қарамай, ўзим истаган, кўнгил қўйган йигитга турмушга чиқдим, - деб гап бошлаганди ҳалиги аёл. - Биз жуда бахтли оила эдик. Ҳаммани ҳаваси келарди. Орадан йиллар ўтиб ўғлим туғилди. Бахтимга бахт қўшилди. У вояга етиб, чет элга ўқишга кетди. Айни ўша дамларда турмуш ўртоғим ўзгарди. Кеч келар, ичар, кейин арзимас нарсалар сабаб жанжаллашардик. Баъзида урарди. Охири ундан буни сабаби сўрадим. Бошқасини топиб олган экан. У уйдан чиқиб кетди. Суриштирдим, у топган аёлни ҳеч ким яхши демади.\nАёлнинг қўлидан нима ҳам келарди. Индамадим. Сабр қилдим. Лекин роса сиқилардим. У аёлнинг мендан ортиқ жиҳати бормикан? деб ўйланардим. Орадан анча йиллар ўтиб турмуш ўртоғим қамалиб қолди. Ҳалиги аёл ундан воз кечди. Яна ўзим балогардон. Орқасидан бориб хабар олиб турдим. Ахир боламнинг отаси. Ҳар борганимда у қилган ишидан пушаймонлигини айтиб, фақат кечирим сўрарди. Озодликка чиққач ҳам тўғри уйга келди. Қарасам, эшик ёнида кириш-кирмаслигини билмай турибди. Киринг, ўз уйингиз-ку! дедим. Ўзини анча олдириб қўйган экан. Даволанди, фойдаси бўлмади. Охири мендан минг бора кечирим сўраб вафот этди. Уни кечирдим. Чунки барибир унга нисбатан меҳрим бор эди.\nШоира Ҳасанова. Булунғур тумани\nЖАНЖАЛ ИСТОВЧИ ҚАЙНОНА\nБаъзилар қайнонасини мақтаса, миннатдор бўлса мен ўкинаман...\nСабаби, менинг қайнонам келинларини сира қиз ўрнида кўрмаган. Меҳр бермаган. Уч овсинмиз. Аммо бирортамизни ҳали яхши келин демаган. Ўтирсак ўпоқ, турсак сўпоқ бўлавергач, рўзғоримизни бўлак қилганмиз. Мени эса арзимас сабаб билан ўзлари уйдан чиқариб юборди. Бўлмаса, кенжа келинман. Мен кетгач, қийналишини биларди. Барибир, кўзига ҳеч нарса кўринмади. Боламга қараб ўтирганим туфайли, газда турган сутнинг тошиб кетганини билмай қолибман. Ҳамма жанжал шундан чиқди.\n- Сен келгандан буён рўзғордан барака кетди. Шумқадам, - деди.\n- Ойи, неварангизни эмизаётгандим, - дедим.\n- Тилинг бир қарич, бетгачопарсан. Сендақа келиннинг кераги йўқ! Ўғлимни бошқасига уйлантиришга ҳалиям кучим етади, - дея бақиришга тушди.\nУ бўлди, бу бўлди, ота уйимга келдим. Бир ҳафтадан кейин қайнотамнинг туғилган куни эканини билардим. Шу муносабат билан ҳамма йиғиладиган бўлибди. Яна қайнонамнинг ҳам мазаси йўқлигини айтишди. Гулнор, туғилган кун баҳона кел, ойимдан кечирим сўра, ҳаммаси изига тушади, деди эрим. Гапини икки қилмадим. Ростдан ҳам қайнонам ётиб қолган экан. Ёнига кириб, ҳол сўрадим, ойи, ёшлик қилдим, кечиринг, дедим ҳеч айбим бўлмаса-да. Шу билан дастурхон тузатишга тушдим. Ҳамма йиғилди. Ўша пайтда қайнонам нима дейди денг: Гулнора, боя айтган гапларингни бир шу ерда ҳам такрорла-чи, агар ўғлим билан ярашмоқчи бўлсанг...\nҚотиб қолдим. Ойи, мен ўғлингиз билан уришганим йўқ. Уришмаган одам қанақа ярашади? деганимни билмай қолдим.\n- Мана, бунинг тили бир қулоч! Безбет бу! - дея бақира кетди.\n- Айбим бўлса, кечиринг. Мен ҳамманинг олдида кечирим сўрашдан уялмайман. Аммо ўғлингиз билан уришганим йўқ-ку! - дея тушунтиришга уриндим.\nАфсус... Қайнонамга жим туриб ҳам бас кела олмайсиз. Жим турсангиз писанд қилмайсан, деб қолади. Шу воқеадан кейин жанжал истаган одам ҳар қанақасига йўлини топа олишини англаб етдим.\nКатегория: Oila va jamiyat | Ko'rildi: 1038 | Qo'shdi: Admin | Reyting: 0.0/0\n3 xxxuz_0707 (16.02.2013 23:17) [Материал]\n2 Admin (16.02.2013 18:40) [Материал]\nнимага айнан узбдаги яхши кайноналар хам бору\n1 MaRJoNa (16.02.2013 17:17) [Материал]\nUzbdagi kelinlarga rahmim keladi, bechara kelinlar.....Insonf bersin har bir qaynona va kelinlarga, ayniqsa kuyovlaga insof bersin Alloh!


Қозоғистонда 40 даража совуқ туфайли мактаблардаги дарслар бекор қилинди » Новости Узбекистана сегодня: nuz.uz\nНовости Узбекистана → ҲОДИСА → Қозоғистонда 40 даража совуқ туфайли мактаблардаги дарслар бекор қилинди\n22-01-2018 13:14 0 439 Рейтинг0 Чоп этиш\nҚозоғистоннинг қатор вилоятларида жуда кучли совуқ ҳарорат туфайли 22 январь куни мактаблардаги дарслар бекор қилинди, деб ёзмоқда Tengrinews.kz.\nХусусан, Павлодардаги мактабларда 1-11-синфлар, шунингдек, шаҳар коллежларида таҳсил олаётган биринчи босқичдаги талабалар учун машғулотлар бекор қилинди. Бундан ташқари, Павлодар вилоятидаги барча мактаблар ва коллежларнинг биринчи босқичларида дарслар ўтказилмади деб хабар берди kun.uz\nМинтақада ҳаво ҳарорати 40 даража совуққа тушди. Вилоятда кучли совуқ туфайли 22-26 январь кунлари пўртана ҳақида огоҳлантириш эълон қилинди. Минтақада барча йўналишлар бўйича йўллар ёпиб қўйилган.\nШимолий-Қозоғистон вилоятида 22 январь куни 1-11-синфлар ўқувчилари учун мактаблардаги дарслар бекор бўлди. Маҳаллий фавқулодда вазиятлар департаментидан хабар қилишларича, душанба куни вилоят ҳудудида 30 даража совуқ бўлиши кутилган.\nАқмолинск вилоятидаги мактабларда ҳам 22 январь куни кучли совуқ туфайли 1-11-синфлардаги машғулотлар бекор қилинди.\nОстонада мактабларнинг 1-11-синф ўқувчилари ва коллежларнинг биринчи сменадаги 1-2 босқичлари талабаларига жавоб берилган.\nКўстанайда биринчи сменадаги 9-синфгача бўлган ўқувчиларга рухсат берилди, деб хабар қилмоқда "Алау".\nСемееда об-ҳаво шароити туфайли барча мактаб ўқувчилари ва биринчи босқич талабаларининг дарслари бекор қилинди. 22 январь куни шаҳардаги ҳарорат 34 даража совуқни ташкил этди.\nУсть-Каменогорскда биринчи сменадаги 1-9-синф ўқувчилари учун машғулотлар бекор қилинди.


Қозоғистон Орол денгизини қутқаришда Иртиш дарёсидан фойдаланишни режалаштирмоқда\n20:05 / 30.07.2015\nОрол денгизини қутқаришда Иртиш дарёсининг бир қисмидан фойдаланиш таклиф қилинмоқда. Бу ҳақда Қозоғистон энергетика вазирлиги ҳузуридаги “Евросиё сув маркази” ишлаб чиқариш-жамоатчилик уюшмаси бош директори ўринбосари Людмила Шабанова маълум қилди.\nШабанованинг айтишича, Оқмола вилояти сув захиралари Орол денгизини тўйинтиришни таъминлайди.\n“Ушбу муаммони Орол тўғонининг ўзигина билан ҳал қилиб бўлмайди. Бунинг учун юкланган турдаги сув омбори қуриш керак, яъни у ерда бутун йил давомида сувни ушлаб турмай, фақатгина баҳорги ёғингарчиликда сувни тўплаб, тўпланган сувни суғориш ва бошқа эҳтиёжларга ишлатиш керак. Яна бир йўналиш Шимолий Орол жомини тўлдириш, яъни Иртиш дарёси ирмоғининг бир қисмини у ерга ташлаш керак. Бунинг учун Остона магистрал каналини қуриш керак”, деб айтмоқда Шабанова.\nОлимларнинг режаларига кўра, Есил ва Державинск шаҳарлари орасида Есил сув омборини қуриш керак. Бу сув омбори Шимолий Қозоғистон вилоятининг барқарор ривожланиши учун зарур бўлган сув ва энергетика эҳтиёжларини таъминлайди. Бундан ташқари, Есил сув омборининг сувлари яқин йилларда Шимолий Орол жомини ўтган асрнинг 60-йилларидаги ҳолатига қайтариш имконини беради. Бунинг учун сув омборидан Тўрғай дарёсигача 60 км лик канал қуриш керак ва бу дарё ўзанини Шимолий Орол билан бирлаштириш керак.